sagorsarker/bangla-wikipedia huggingface dataset:
লি কুয়ান ইউ

লি কুয়ান ইউ, জিসিএমজি, সিএইচ, এসপিমেজে (জন্ম: ১৬ সেপ্টেম্বর, ১৯২৩ - মৃত্যু: ২৩ মার্চ, ২০১৫) স্ট্রেইট সেটেলম্যান্টসে (ব্রিটিশ আমলের সিঙ্গাপুর) জন্মগ্রহণকারী সিঙ্গাপুরের বিশিষ্ট রাজনীতিবিদ ছিলেন। সিঙ্গাপুরের প্রথম প্রধানমন্ত্রী হিসেবে মালয়েশিয়ার কাছ থেকে দেশের স্বাধীনতার পর ১৯৬৫ থেকে ১৯৯০ সাল পর্যন্ত দেশ পরিচালনা করেন। তিন দশকেরও অধিক সময় রাষ্ট্রপরিচালনার সাথে নিজেকে সম্পৃক্ত রাখেন। তাকে ‘সিঙ্গাপুরের স্বাধীনতার জনক’ হিসেবে আখ্যায়িত করা হয়।
হক্কা ও চীনা পেরানাকান বংশোদ্ভূত চতুর্থ প্রজন্মের সিঙ্গাপুরী তিনি। ১৯৩১ সালে তেলক কুরাউ ইংলিশ স্কুলে প্রাথমিক শিক্ষা গ্রহণ করেন। ১৯৩৫ সালে র‌্যাফল ইনস্টিটিউশনে ভর্তি হন। তার সহপাঠী ও একমাত্র বালিকা এবং ভবিষ্যতের সহধর্মীনি কোয়া জিওক চু এখানেই পড়তেন। মেধাবী ছাত্রী হিসেবে কোয়া ইংরেজি ও অর্থনীতি বিষয়ে তাকে পরাজিত করতে পারতেন।
কেমব্রিজ বিশ্ববিদ্যালয়ের অধীনে ফিৎজউইলিয়াম কলেজ থেকে আইনে প্রথম শ্রেণীতে দ্বৈত তারকা প্রাপ্ত হন ও ডিগ্রী লাভ করেন। ১৯৫০ সালে মিডল টেম্পলে ব্যারিস্টার মনোনীত হন ও ১৯৫৯ পর্যন্ত আইনজীবী ছিলেন। ১৯৫৪ সালে পিপলস অ্যাকশন পার্টির (পিএপি) সহঃ প্রতিষ্ঠাতা হন ও ১৯৯২ সাল পর্যন্ত দলের মহাসচিব ছিলেন। ধারাবাহিকভাবে দলকে আটটি বিজয়ে নেতৃত্ব দেন। ১৯৬৩ সালে ব্রিটেনের ঔপনিবেশিক শাসন অবসানের পূর্ব পর্যন্ত প্রচারণা চালান। মালয়েশিয়া ফেডারেশন গঠিত হলে সিঙ্গাপুরকে মালয়, সাবাহ ও সারাওয়াকের সাথে একীভূত করা হয়। এরফলে জাতিগত বিরোধ ও রাজনৈতিক উত্তেজনার প্রেক্ষিতে দুই বছরের ব্যবধানে সিঙ্গাপুরের স্বাধীনতা অর্জিত হয়।
সংসদীয় নিয়ন্ত্রণে নিয়ে লি ও তার মন্ত্রীপরিষদের সদস্যরা ঔপনিবেশিক আমলে কোনরূপ প্রাকৃতিক সম্পদবিহীন অনুন্নত অঞ্চলটি পরিচালনায় মনোনিবেশ ঘটান।
১৯৬৫ থেকে ১৯৯০ সালে প্রধানমন্ত্রী হিসেবে দেশ পরিচালনার পর পদত্যাগ করেন। তার উত্তরসূরী গোহ চক তং তাকে জ্যেষ্ঠ মন্ত্রী হিসেবে মনোনীত করেন। এ পদে তিনি ২০০৪ সাল পর্যন্ত কর্মরত ছিলেন। পরবর্তীতে তার জ্যেষ্ঠ সন্তান লি সিয়েন লুং দেশের তৃতীয় প্রধানমন্ত্রী হলে ২০১১ সাল পর্যন্ত তাকে মন্ত্রীপরিষদের উপদেষ্টা মনোনীত করেন। এরফলে তিনি ৫৬ বছর ধরে মন্ত্রী পর্যায়ের বিভিন্ন ধরনের দায়িত্ব সফলতার সাথে সমাপণ করেন। এছাড়াও, ২০১৫ সালে মৃত্যুর পূর্ব পর্যন্ত প্রায় ৬০ বছর তানজং পাগার নির্বাচনী এলাকা থেকে সংসদ সদস্য মনোনীত হয়েছেন।
তার নীতির অন্যতম দিক হচ্ছে, অভিবাসিত জনগোষ্ঠী ও পাশ্চাত্য দেশসমূহের সাথে যোগাযোগ রক্ষাকল্পে ইংরেজিকে প্রধান ভাষা করা। তার অনেকগুলো নীতি অদ্যাবধি লি কুয়ান ইউ স্কুল অব পাবলিক পলিসিতে শিক্ষা দেয়া হয়। জনবিক্ষোভ, প্রচারমাধ্যম নিয়ন্ত্রণসহ রাজনৈতিক প্রতিপক্ষের বিরুদ্ধে মামলা করার কারণে পশ্চিমাদের কাছ থেকে সমালোচিত হয়েছেন। কিন্তু, তিনি অর্থনৈতিক উন্নয়নে রাজনৈতিক স্থিতিশলীলতা আনয়ণ ও আইনের শাসন প্রয়োগ করাকেই এরজন্য দায়ী বলে জানান।
৩০ সেপ্টেম্বর, ১৯৫০ তারিখে কোয়া জিওক চুয়ের সাথে বৈবাহিক সম্পর্ক স্থাপন করেন। উভয়েই ইংরেজিকে তাদের মূল ভাষা হিসেবে ব্যবহার করতেন। ১৯৫৫ সালে ৩২ বছর বয়সে চীনা ভাষা শিখতে আরম্ভ করেন। যুব অবস্থায় জাপানী ভাষা শেখেন ও সিঙ্গাপুরে জাপানী আগ্রাসনকালীন তিনি জাপানী অনুবাদকের কাজ করেন। এ দম্পতির দুই পুত্র ও এক কন্যা রয়েছে। জ্যেষ্ঠ পুত্র সিঙ্গাপুর সেনাবাহিনীর ব্রিগেডিয়ার-জেনারেল ছিলেন ও ২০০৪ সালে সিঙ্গাপুরের প্রধানমন্ত্রী হন।
২৩ মার্চ, ২০১৫ তারিখে লুং তার পিতার দেহাবসানের কথা ঘোষণা করেন। কিছুদিন জাতীয় শোক পালন করা হয়। ২৯ মার্চ রাষ্ট্রীয় পর্যায়ে তাকে সমাহিত করা হয়। এ সময় বিশ্বনেতারা উপস্থিত ছিলেন।
|-
বিবিয়ানা নদী

বিবিয়ানা নদী বাংলাদেশের হবিগঞ্জ ও সুনামগঞ্জ জেলার একটি নদী। নদীটির দৈর্ঘ্য ৫৫ কিলোমিটার, গড় প্রস্থ ৪৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিবিয়ানা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৯।
নদী অববাহিকার আয়তন ১৫০ কিলোমিটার। এই নদীতে জোয়ারভাটার প্রভাব নেই।
বিবিয়ানা নদী বাংলাদেশের হবিগঞ্জ জেলার নবীগঞ্জ উপজেলার উত্তর সীমানা এলাকার কুশিয়ারা নদী থেকে বের হয়ে নবীগঞ্জের উত্তর সীমানার নিকট দিয়ে কিছুটা পথ পশ্চিমমুখো হয়ে পুনরায় কুশিয়ারা নদীতে পতিত হয়েছে। যেখানে কুশিয়ারা নদীর সাথে মিলেছে সে স্থানটি সুনামগঞ্জ জেলার দিরাই উপজেলার অন্তর্গত।
সিঙ্গাপুর জাতীয় ক্রিকেট দল

সিঙ্গাপুর জাতীয় ক্রিকেট দল আন্তর্জাতিক ক্রিকেট অঙ্গনে সিঙ্গাপুরের প্রতিনিধিত্ব করছে। ১৯৭৪ সালে দলটি আন্তর্জাতিক ক্রিকেট কাউন্সিলের সহযোগী সদস্য হিসেবে অন্তর্ভুক্ত হয়। ১৯৮৬ ও ২০০৫ সালের প্রতিযোগিতা বাদে আইসিসি ট্রফির প্রতিটি আসরে (বর্তমান আইসিসি বিশ্বকাপ বাছাইপর্ব) অংশ নিয়েছে। ২০০৮ সালে বিশ্ব ক্রিকেট লীগ ৫ম বিভাগে তারা পঞ্চম স্থান দখল করায় ২০০৯ সালে আইসিসি বিশ্বকাপ বাছাইপর্বে খেলার সুযোগ হারায়।
এছাড়াও দলটি এসিসি ট্রফি ও এর পূর্বসূরী দক্ষিণ পূর্ব এশিয়ান টুর্নামেন্টের প্রতিটি আসরে খেলে। প্রতি বছর মালয়েশিয়ার বিপক্ষে তিনদিনের খেলায় সদারা কাপে ও একদিনের সিরিজে স্তান নাগাইয়া ট্রফিতে খেলে। ১৯৯১ থেকে ২০০৪ সাল পর্যন্ত টুঙ্কু জাফর কাপে মালয়েশিয়া, হংকং ও থাইল্যান্ডের সাথে খেলে।
১৮৩৭ সালে সিঙ্গাপুরে সর্বপ্রথম ক্রিকেট খেলার কথা জানা যায়। সিঙ্গাপুর ফ্রি প্রেসে মি. জেড অভিযোগ করেন যে, গীর্জার কাছাকাছি ক্রিকেট খেলার ফলে রবিবাসরীয় বিশ্রামে ব্যাঘাতের সৃষ্টি ঘটে। এরফলে ১৯৩০-এর দশক পর্যন্ত স্থানটিতে রবিবারে খেলা নিষিদ্ধ ঘোষণা করা হয়।
ভ্রমণতরীতে কর্মকর্তাগণ বিনোদনের উদ্দেশ্যে ক্রিকেট খেলেছেন। ১৮৫২ সালে সিঙ্গাপুর ক্রিকেট ক্লাব প্রতিষ্ঠিত হয়। একই বছর নিজেদের মধ্যে তারা প্রথম খেলায় অংশ নিয়েছিল। কিন্তু শুরুর দিকে খেলার মান ভীষণ দূর্বল ছিল। ১৮৬৫ সালের পূর্ব পর্যন্ত কোন দলই শতাধিক রান করতে পারেনি। দুই বছর পর প্রথম ক্রিকেটার হিসেবে লুইস গ্লাস সেঞ্চুরি করার বিরল কৃতিত্ব অর্জন করেন।
ব্রিটিশ মালয়ের অন্তর্ভুক্ত পেনাং, পেরাক ও কুয়ালালামপুরের বিপক্ষে সিঙ্গাপুর ক্রিকেট ক্লাব খেলতে শুরু করে। এরফলে হংকংয়ে দল প্রেরণের জন্য আমন্ত্রণ আসে। এভাবেই আন্তঃবন্দর খেলার ন্যায় দীর্ঘকালীন সিরিজের সূত্রপাত ঘটে যা ১৯৮৭ সাল পর্যন্ত চলমান ছিল।
হংকংয়ের কাছ থেকে আমন্ত্রণ পাবার পর ১৮৯০ সালে স্ট্রেইটস সেটেলম্যান্ট ক্রিকেট দল গঠিত হয়। দলটি দুইটি দুই-দিনের খেলায় অংশ নিলেও উভয়টিতেই পরাজিত হয়। পরের বছর হংকং ও সিলন সিঙ্গাপুরে খেলতে যায়। স্বাগতিক দল উভয়টিতেই জয় পায় ও সিলন/হংকংয়ের সম্মিলিত দলের বিরুদ্ধে ড্র করে।
১৯৭৪ সালে সিঙ্গাপুর আইসিসি’র সহযোগী সদস্যের মর্যাদা পায়। তিন বছর পর প্রথমবারের মতো সদরা কাপের শিরোপা পায়। ১৯৭৮ সালে সফরকারী ভারতের বিপক্ষে খেলে। ঐ খেলাটি ড্রয়ে পরিণত হয়। ১৯৭৯ সালে ইংল্যান্ডে অনুষ্ঠিত প্রথম আইসিসি ট্রফিতে গ্রুপ পর্যায়ে ৪র্থ স্থান দখল করে। দলটি কেবলমাত্র আর্জেন্টিনার বিপক্ষে বিজয়ী হয়। ১৯৮২ সালের প্রতিযোগিতায় গ্রুপ পর্বে ৮ দলের মধ্যে ৪র্থ স্থান পায়। কিন্তু, ১৯৮৬ সালের প্রতিযোগিতায় চাকরি থেকে ছুটি না পাওয়ায় অনেক খেলোয়াড় অংশ না নেয়ায় নিজেদের নাম প্রত্যাহার করে।
কাবুকি

কাবুকি (歌舞伎?) বিশেষ জাপানী ধ্রুপদী নাট্যধারা । সাধারণের রঙ্গালয় হিসাবে এই নাট্যধারার আবির্ভাবকাল সপ্তদশ শতাব্দী। কাবুকির অভিনয় আঙ্গিকে নো-নৃত্য এবং পুতুলনাচের প্রভাব আছে। এই নাট্যধারার আবিষ্কর্তা একজন মহিলা হলেও এখানে স্ত্রী ও তরুণদের অভিনয় নিষিদ্ধ করা হয়েছিলো। নাচের সাথে কড়া সাজ,মূকাভিনয়, স্থির আর সঞ্চালিত দেহভঙ্গি, ভাব প্রকাশের সাবেকি পদ্ধতি, ইঙ্গিত আর প্রতীকের ব্যবহার এর প্রধান উপকরণ। সংলাপ সংক্ষিপ্ত । গায়ক মঞ্চের বামদিক থেকে ঘটনা এবং চরিত্রের মানসিকতা বর্ণনা করে, সঙ্গে থাকে সামিসেন বাদক। প্রেক্ষাগৃহের মধ্য দিয়ে মঞ্চের ডানদিকে প্রসারিত থাকে একটি কাঠের পথ হানামিচি যার উপর দিয়ে অভিনেতারা যাওয়া-আসা করেন। এর সামনে মঞ্চে ঘেরা স্থানে বাদ্যকারদের আসন। ঘূর্ণমান মঞ্চ ও যান্ত্রিক কৌশলের মাধমে মঞ্চাভিনেতাদের উপরে ওঠানোর প্রথা প্রাচীন কাল থেকেই চলে আসছে।
কাবুকি নাটকের ইতিহাসে দেখা যায় ১৬০৩ সালে ইজুমো নো ওকুনি শুখনো নদীখাতে বিশেষ এক ধরনের নৃত্যনাট্যের সূচনা করলেন, এই নাটকের সমস্ত রকম অভিনয় মেয়েরাই করতো । এই মহিলা কাবুকিদের অন্না-কাবুকি বলা হতো। সেটা ছিলো মহিলা কাবুকির যুগ (১৬০৩-১৬২৯) । অতি দ্রুত তা জনপ্রিয়তার শিখরে পৌঁছে গেল এবং কাবুকি তার সহজাত পথ ভুলে নিছকই বিনোদনের পথে পা বাড়ালো। নাটকের অভিনেত্রীরা সহজেই যৌনপেশায় যুক্ত হতে লাগলো । তাই এই সময় কাবুকি নাট্যধারাকে বারাঙ্গনাদের নৃত্য সংগীত বলা হতে থাকলো। জাপানের সামাজিক সংস্কৃতির সঙ্গে এই পরিবর্তিত কাবুকি সংস্কৃতি মিশে গিয়ে সামাজিক অবক্ষয়ের সূচনা হতেই তৎকালীন জাপানের শোগুন শাসক ১৬২৯ সালে এই মহিলা কাবুকি বা অন্না-কাবুকিকে নিষিদ্ধ ঘোষণা করেন। অন্না-কাবুকিকে অনুসরণ করে জাপানের একদল উৎসাহী তরুণেরা ওয়াকাসু-কাবুকি অভিনয় করতে শুরু করে , কিন্ত এরাও যৌনকর্মে সক্ষম হওয়ায় শোগুন শাসক অন্না-কাবুকির মতোই ওয়াকাসু-কাবুকিকেও নিষিদ্ধও করেন। সুতরাং, অনিবার্যভাবেই কাবুকি নাট্যধারা সপ্তদশ শতকের মাঝামাঝি প্রাপ্তবয়স্ক পুরুষদের হাতে গিয়ে পড়ে। প্রাপ্তবয়স্ক পুরুষ অভিনীত এই কাবুকিকে বলা হতো ইয়ারো-কাবুকি।
ইয়ারো কাবুকিদের মধ্যে যারা মহিলা চরিত্রে অভিনয় করতো তাদের বলা হতো 'অন্নাগাতা'। নারী বর্জিত এই নাট্যধারা বেশ চলছিলো ; কিন্তু সমস্যাটা দেখা দিলো কিছুদিন পর। অন্নাগাতারা নারী চরিত্রে অভিনয় করতে করতে নিজেদের মধ্যে নারীসুলভ আচরণের লালন করতো, ফলে এইসব অভিনেতাগণ পুরুষ-নারী উভয়ের কাছেই যৌনকর্মী হিসাবে গ্রহণযোগ্য হয়ে উঠত । সঙ্গত কারণে শোগুন প্রসাশন 'অন্নাগাতা' ও ওয়কাসু কাবুকিদের নিষিদ্ধ করেছিলেন । অবশ্য আরও পরে ১৬৫২ সালে এদের উভয়ের উপর থেকে এই নিষেধাজ্ঞা প্রত্যাহার করে নেওয়া হয়।
যৌথ নদী কমিশন

যৌথ নদী কমিশন হচ্ছে ভারত-বাংলাদেশ দ্বিপাক্ষিক সম্পর্কের বিষয়। ১৯৭২ সালের ১৯ মার্চ ভারতের প্রাক্তন প্রধানমন্ত্রী ইন্দিরা গান্ধী ও বাংলাদেশের জাতির জনক শেখ মুজিবুর রহমান একটি বহুব্যাপী বাংলাদেশ-ভারত মৈত্রী, সহযোগিতা ও শান্তিচুক্তি স্বাক্ষর করেন। এই চুক্তি অনুযায়ী জলসম্পদ বণ্টন, সেচ, বন্যা ও ঘূর্ণিঝড় নিয়ন্ত্রণের মতো সাধারণ বিষয়গুলির জন্য একটি যৌথ নদী কমিশন গঠন করা হয়। এবং উক্ত চুক্তি অনুসারে পানিসম্পদ, সেচ, বন্যা ও ঘূর্ণিঝড় নিয়ন্ত্রণের জন্য সাধারণ আগ্রহ ও যৌথ ব্যবহারের উদ্দেশ্যে দুইটি দেশ একত্রে কাজ করার অঙ্গীকার করে। কমিশনের প্রতিবেদন ও পাঠ ১৯৭৫, ১৯৭৮ ও সবশেষে ১৯৯৬ সালের গঙ্গার জল বণ্টনের ক্ষেত্রে বিভিন্ন চুক্তিতে উপনীত হতে সাহায্য করে।
সাখিয়াজিন এলবেগদর্জ

সাখিয়াজিন এলবেগদর্জ (, জন্ম: ৮ মার্চ, ১৯৬৩) জেরেগ এলাকায় জন্মগ্রহণকারী মঙ্গোলিয়ার বিশিষ্ট রাজনীতিবিদ। বর্তমানে তিনি মঙ্গোলিয়ার রাষ্ট্রপতির দায়িত্ব পালন করছেন। এরপূর্বে দেশের প্রধানমন্ত্রী ছিলেন। মঙ্গোলিয়ায় গণতন্ত্রের প্রধান রূপকার তিনি। তাকে দেশের উদীয়মান অর্থনীতি বিকাশে অন্যতম প্রধান দিকপাল হিসেবে বর্ণনা করা হয়।
পরিবারের আট ভাইয়ের সর্বকনিষ্ঠ তিনি। সীমান্তবর্তী এলাকায় ১৯৩৯ সালের খালখিন গোল যুদ্ধের প্রেক্ষিতে তার পরিবার আর্দেনেত সিটিতে চলে আসেন। সেখানকার বিদ্যালয়ে অধ্যয়ন করেন ও ১৯৮১ সালে পড়াশোনা শেষ করেন।
১৯৮১-৮২ অর্থ বছরে আর্দেনেত কনসার্ন নামের কপার আকরিক খনি ও প্রক্রিয়াকরণ প্রতিষ্ঠানে কাজ করেন। ১৯৮২ সালে সেনাবাহিনীতে অন্তর্ভুক্ত হন। উলান ওদ নামীয় সেনাবার্তায় কবিতা পাঠান। এতে সেনা কর্তৃপক্ষ বেশ আগ্রহান্বিত হন। এরফলে ১৯৮৩ সালে সাবেক সোভিয়েত ইউনিয়নের মিলিটারী পলিটিক্যাল ইনস্টিটিউটে সেনা সাংবাদিকতা ও মার্কসবাদ-লেনিনবাদ বিষয়ে অধ্যয়ন করার সুযোগ পান। ১৯৮৮ সালে সাংবাদিকতা বিষয়ে ঐ প্রতিষ্ঠান থেকে স্নাতক ডিগ্রী লাভ করেন। এরপর উলান ওদ সংবাদপত্রে কাজ করতে শুরু করেন।
দেশের প্রধানমন্ত্রী হবার প্রথম মেয়াদের পর ইউনিভার্সিটি অব কলোরাডো বুল্ডার্স ইকোনমিক ইনস্টিটিউটে এক বছর পড়াশোনা করেন। এরপর হার্ভার্ড বিশ্ববিদ্যালয়ে পূর্ণাঙ্গ বৃত্তি নিয়ে পড়েন। ২০০২ সালে জন এফ. কেনেডি স্কুল অব গভর্নমেন্ট থেকে জনপ্রশাসনে স্নাতকোত্তর ডিগ্রী পান।
২০ আগস্ট, ২০০৪ তারিখে দ্বিতীয় মেয়াদে প্রধানমন্ত্রী মনোনীত হন। এবার জোট সরকারের প্রধান হিসেবে এ দায়িত্ব পান। ২১ নভেম্বর, ২০০৫ তারিখে মার্কিন রাষ্ট্রপতি জর্জ ডব্লিউ. বুশ উলানবাটারে এলবেগদর্জের সাথে সৌজন্য স্বাক্ষাতে মিলিত হন। এ সময় তিনি তার সম্বন্ধে বলেন যে, বিশ্ব গণতন্ত্রের উন্নয়নে আপনার ন্যায় ব্যক্তিদের প্রয়োজন।
২৪ মে, ২০০৯ তারিখে অনুষ্ঠিত রাষ্ট্রপতি নির্বাচনে ৫১.২১% ভোট পেয়ে নির্বাচিত হন। নিকটতম প্রতিদ্বন্দ্বী এখবায়ার পেয়েছিলেন ৪৭.৪১% ভোট। অতঃপর ১৮ জুন, ২০০৯ তারিখে রাষ্ট্রপতি হিসেবে শপথ নেন।
১৯৯০ সালে মঙ্গোলিয়ায় গণতান্ত্রিক আন্দোলনে অন্যতম প্রধান নেতা হিসেবে ভূমিকা রাখেন। এরফলে দীর্ঘ ৭০ বছর পর সমাজতান্ত্রিক শাসন ব্যবস্থা থেকে গণতন্ত্রের দিকে ধাবিত হয় মঙ্গোলিয়া। এছাড়াও, ১৯৯২ সালে দেশের খসড়া সংবিধানের সহঃউদ্যোক্তা ছিলেন যাতে গণতন্ত্রের নিশ্চয়তা ও মুক্ত বাজার অর্থনীতির দিক-নির্দেশনা ছিল। তার সমর্থকদের কাছে তিনি মুক্তিযোদ্ধা এবং "গণতন্ত্রের সোনালী চড়ুই পাখী' নামে পরিচিত তিনি।
দেশের প্রধান স্বাধীন সংবাদপত্র আর্দচিলালের প্রতিষ্ঠাতা তিনি। এছাড়াও, মঙ্গোলিয়ার প্রথম স্বাধীন টেলিভিশন সম্প্রচার কেন্দ্র প্রতিষ্ঠায় গুরুত্বপূর্ণ সহযোগিতা করেছেন।
তার শাসনামলে দূর্নীতি উৎপাটন, পরিবেশ সংরক্ষণ, মহিলাদের অধিকার নিশ্চিতকরণ, বিচারব্যবস্থা পুণঃগঠন, নাগরিক সম্পৃক্ততা, অর্থনৈতিক উদারনীতি গ্রহণ ও বেসরকারীকরণ, সম্পত্তির অধিকার, মৃতদণ্ডের সাজা বিলোপনের ন্যায় বিষয়গুলো প্রাধান্য পেয়েছে।
|-
নাগেশ্বরী নদী

নাগেশ্বরী নদী বাংলাদেশের ময়মনসিংহ জেলার ময়মনসিংহ সদর উপজেলা, ফুলবাড়িয়া ও ত্রিশাল উপজেলার একটি নদী।
নাগেশ্বরী নদী বারোমাসি প্রকৃতির নয়। বর্ষাকালে পানি প্রবাহ বেড়ে যায়, যদিও নদীটিতে বন্যা হয় না। এই নদীতে জোয়ারভাটা খেলে না। ধানীখোলা ইউনিয়নের কৃষিকাজের জন্য নদীটি অত্যন্ত গুরুত্বপূর্ণ
কাঁচামাটিয়া নদী

কাঁচামাটিয়া নদী বাংলাদেশের উত্তর-পূর্বাঞ্চলের ময়মনসিংহ জেলার ঈশ্বরগঞ্জ ও নান্দাইল উপজেলার একটি নদী। নদীটির দৈর্ঘ্য ৫০ কিলোমিটার, গড় প্রস্থ ১১৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁচামাটিয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১০।
কাঁচামাটিয়া নদীটি ঈশ্বরগঞ্জ উপজেলার উচাখিলা ইউনিয়নে প্রবহমান পুরাতন ব্রহ্মপুত্র নদে থেকে উৎপত্তি লাভ করেছে। অতপর নদীটি ময়মনসিংহ জেলার তাড়াইল উপজেলার বাথাইল নদীতে পতিত হয়েছে। 
কাঁচামাটিয়া নদীর গভীরতা ৩.৫ মিটার। নদী অববাহিকার আয়তন ২০০ বর্গকিলোমিটার। নদীটি শুষ্ক মৌসুমে শুকিয়ে যায়।, কোথাও কোথাও মোটেই পানি থাকে না। সাধারণত ডিসেম্বর থেকে ফেব্রুয়ারি মাস পর্যন্ত পানিপ্রবাহ থাকে না। ফলে নদীটি মৌসুমি প্রকৃতির। এই নদীতে জোয়ারভাটা খেলে না।
এম-১০৫ (মিশিগান হাইওয়ে)

এম-১০৫ হল যুক্তরাষ্ট্রের মিশিগান অঙ্গরাজ্যের থাম্ব অঞ্চলের একটি প্রাক্তন রাজ্য ট্রাঙ্কলাইন মহাসড়ক। এটি পাপলের এম-৫৩ এবং এলক্টনের কাছে এম-৮৩ (বর্তমানে এম-১৪২) এর মধ্যে সংযোগ স্থাপনকারী রুট হিসাবে ব্যবহৃত হয়েছিল। রুটটি ১৯২০ এবং ১৯৩০ এর দশকে ব্যবহৃত হয়েছিল, যা পরবর্তিতে আর রাজ্য মহাসড়ক হিসাবে পুনঃপ্রতিষ্ঠিত হয়নি।
পাপলের ক্ষুদ্র কমিউনিটিতে এম-৫৩ (ভ্যান ডেকি রোড) ব্যাটএক্সসের দিকে পূর্ববাঁক নেওয়ার ঠিক আগে এম-৫৩ এর একটি সংযোগস্থল থেকে শুরু হয়েছে। রাস্তাটি টিনবাগ রোড নামে প্র্রথমে উত্তরদিকে, তারপর উত্তরপশ্চিম দিকে এগিয়ে গিয়ে পিনবাগ নদী অতিক্রম করেছে। এরপর স্টেইন রোডের সাথে সংযোগ স্থাপন করে এবং পরে এম-১০৫ উত্তর দিকে গ্রাম ও কৃষি অঞ্চলের মধ্য দিয়ে প্রায় তিন মাইল এগিয়ে গিয়ে, এলক্টন এর কয়েক মাইল পূর্বদিকে এম-৮৩ (পিজিয়ন রোড) এর সাথে সংযোগ স্থাপন করে শেষ হয়েছে। এটি এম-৫৩ ও এম ৮৩ এর মধ্যে সংযোগস্থানকারী একটি সংক্ষিত সংযোগ মহাসড়ক।
এম-১০৫ মানচিত্রে প্রথম ১৯২৮ সালে সংযোজন করা হয় এবং ১৯৩৯ সাল পর্যন্ত রাজ্য নিয়ন্ত্রিত মহাসড়ক হিসাবে ব্যবহৃত হয়। ১৯৩৯ সালে রাস্তাটি স্থানীয় নিয়ন্ত্রণে ছেড়ে দেওয়া হয় এবং রাজ্য মহাসড়কের তালিকা থেকে বাদ দেওয়া হয়। এরপর থেকে এ নাম আর ব্যবহার করা হয়নি।
ব্যক্তিগত উন্নয়ন

ব্যক্তিগত উন্নয়ন () সম্বন্ধীয় কার্যক্রমে যেগুলো অন্তর্ভুক্ত হয় সেগুলো হচ্ছে অনন্যতা এবং সচেতনতা বৃদ্ধি, সম্ভাবনা এবং বিশেষ দক্ষতা গঠন, মানব সম্পদ বা আত্মিক মূলধন বৃদ্ধি এবং কর্মের সামর্থ্য বৃদ্ধি করা এবং সহজ করা, জীবনের গুণাবলীকে প্রবল করা এবং স্বপ্নগুলো এবং উচ্চাকাঙ্ক্ষাগুলোর স্পষ্ট উপলব্ধি ঘটানো যাতে সেগুলো কাজে লাগানো যায়, ধারণাটি কেবলমাত্র আত্ম-সহায়তার মধ্যে সীমিত নয়, বরং রীতি এবং অরীতি কার্যক্রমগুলো অন্তর্ভুক্ত যাতে অন্যান্যদেরকেও উন্নত করার জন্য ভূমিকা নেওয়া যায় যেমন শিক্ষক, নির্দেশক, পরামর্শদাতা, ব্যবস্থাপক, জীবন শিক্ষক বা গুরু। যখন প্রতিষ্ঠানগুলো প্রসঙ্গে ব্যক্তিগত উন্নয়ন জায়গা নেয় বা অবস্থান করে, ইহা সুপারিশ করে পদ্ধতি, কার্যক্রম, সরঞ্জাম, প্রযুক্তি এবং নির্ধারণ প্রণালী যা সংগঠনগুলোর কর্মচারী পর্যায়ে ব্যক্তিগত উন্নয়নকে সমর্থন করে। অনন্যতা মানে ভিন্ন নয়, একই অবস্থার মতন, যেমন আছে তেমন অবস্থায় বিরাজ করা।
ব্যক্তিগত উন্নয়ন অন্তর্ভুক্ত করে পরবর্তী কার্যক্রমগুলো:
ব্যক্তিগত উন্নয়ন আরও সংযুক্ত করতে পারে অন্যান্য লোকজনের উন্নয়নকে। ইহা হয়ত ভূমিকার মাধ্যমে জায়গা নিতে পারে যেমন একজন শিক্ষক বা গুরু অথবা একটি ব্যক্তিগত দক্ষতায় (যেমন নির্দিষ্ট গুণসম্পন্ন ব্যবস্থাপকগণ যারা কর্মচারীদের কাজের সম্ভাবনা বিকশিত করার দায়িত্বে থাকেন) বা একটি পেশাদারি সেবা (যেমন প্রশিক্ষণ, নির্ধারণ বা গৃহে শিক্ষা দেওয়া)।
স্বকীয় বিকাশ এবং অন্যান্যদের উন্নয়ন ছাড়াইয়া, ব্যক্তিগত উন্নয়ন হচ্ছে অনুশীলন এবং গবেষণার একটি ক্ষেত্র। একটি অনুশীলন ক্ষেত্র রূপে ইহাতে অন্তর্ভুক্ত ব্যক্তিগত উন্নয়ন পদ্ধতিগুলো, শিক্ষণীয় অনুষ্ঠানগুলো, নির্ধারণ ব্যবস্থাগুলো, যন্ত্রগুলো এবং কৌশলগুলো। একটি গবেষণা ক্ষেত্র রূপে ব্যক্তিগত উন্নয়নের আলোচনা বিষয়গুলো ক্রমবর্ধমান ভাবে প্রকাশ পাচ্ছে বৈজ্ঞানিক সাময়িকীগুলোতে, উচ্চতর শিক্ষা পর্যালোচনায়, ব্যবস্থাপনা সাময়িকীগুলোতে এবং ব্যবসায়িক বইগুলোতে।
যেকোন রকমের উন্নয়ন – হতে পারে অর্থনৈতিক, রাজনৈতিক, জীববিজ্ঞান, সাংগঠনিক বা ব্যক্তিগত – প্রয়োজন একটি কাঠামোবদ্ধ কাজ যদি একজন জানতে চায় প্রকৃতপক্ষে পরিবর্তন হয়েছে কিনা। ব্যক্তিগত উন্নয়নের ঘটনায়, একজন স্বতন্ত্র প্রায়ই কাজ করেন যেন উন্নয়নের একজন প্রাথমিক বিচারক রূপে, কিন্তু যুক্তিসিদ্ধ উদ্দেশ্যের বিকাশে প্রয়োজন আদর্শ বিচারনীতি নির্ধারণ করা। ব্যক্তিগত উন্নয়নে কাঠামোবদ্ধ কাজগুলোতে অন্তর্ভুক্ত লক্ষ্যগুলো বা উচ্চাশাগুলো যা সীমা নিরূপণ করে একটি উন্নয়ন পথের প্রস্তর বরাবর এবং একটি প্রতিক্রিয়ামূলক ব্যবস্থা যা পরিবর্তনের ফলে তথ্য প্রদান করে।
মাওনা ইউনিয়ন

মাওনা ইউনিয়ন বাংলাদেশের গাজীপুর জেলার একটি প্রশাসনিক এলাকা।
এটি গাজীপুর জেলার শ্রীপুর উপজেলার অন্তর্গত।
৯টি ওয়ার্ড নিয়ে গঠিত মাওনার গ্রামগুলি হলোঃ কেওয়া পশ্চিম খণ্ড, দক্ষিণ বারতোপা, বারতোপা, ফুলানিরসিট, সিংদিঘী, সিংগারদিঘী,কপাটিয়াপাড়া, বদনিভাংগা, আকতাপাড়া, চকপাড়া, মাওনা উত্তর পাড়া, ভেরামতলি, বেতজুরি, হাসিখালি, জয়নাতলি ইত্যাদি।
মাওনা ইউনিয়নের অন্যান্য গ্রামের তুলনায় কেওয়া পশ্চিম খণ্ড গ্রামে শিক্ষার হার বেশি। এই গ্রামে অবস্থিত মাওনা জেএম মডেল সরকারি প্রাথমিক বিদ্যালয় এবং মাওনা বহুমুখী উচ্চ বিদ্যালয় ইউনিয়নটির শিক্ষার প্রসারে স্বাধীনতার পূর্বে থেকে উল্লেখযোগ্য ভূমিকা রেখেছে।
মাওনা ইউনিয়নের মাওনা বাজার, আকতাপাড়া, চকপাড়া, সিংগারদিঘী, সিমলাপাড়া এবং বারতোপা এলাকায় ব্যবসায়ীর সংখ্যা তুলনামূলক বেশি। তাছাড়া এই ইউনিয়নের মধ্যে এবং আশেপাশের অঞ্চলে বহু পোশাক কারখানা রয়েছে। এর ফলে দেশের বিভিন্ন প্রান্ত থেকে বহু মানুষ কর্মসূত্রে এখানে অভিবাসী হিসেবে বাস করছেন।
অ্যাডারস মাউথ

ম্যালাক্সিস "(বৈজ্ঞানিক না Malaxis)" বর্গটি অ্যাডারস মাউথ নামেই পরিচিত। এই বর্গটি উপ-পরজীবি (semi epiphytic) অর্কিড পরিবারভুক্ত। 
"ম্যালাক্সিস" বর্গীয় নামটি গ্রিক শব্দজাত যার অর্থ হল মসৃণ ("smooth") এবং এটি পাতার কোমল বিন্যাসকে বোঝাতে ব্যবহৃত হয়। 
আনুমানিক ১৮২টি প্রজাতি দেখা যায়, যাদের মধ্যে অধিকাংশই ক্রান্তীয় আবহাওয়ায় পরিলক্ষিত হয়। তবে কিছু প্রজাতি অবশ্য নাতিশীতোষ্ণ অঞ্চলে দেখা যায়।
এই উদ্ভিদগুলিকে এদের লিঙ্গরূপ হিসাবে চরিত্রার্পিত করা হয়, কারণ এদের সুস্পষ্ট ছদ্ম-কন্দ রয়েছে। এই ছদ্ম-কন্দ অর্থাৎ কন্দ বা ব্লাবের সমতুল্য বৈশিষ্ট্যপূর্ন, এই গুলি ক্ষুদ্র আকৃতির কিন্তু সুস্পষ্ট ভাবে পরিলক্ষিত হয়। লুক্কায়িত শীথ (sheaths)গুলি একটির উপর আরেকটি সাজানো। পাতাগুলি নরম, সাধারণত সবুজ বর্ণের এবং বৃহদাকৃতি সমান্তরাল শিরাবিশিষ্ট সুস্পষ্ট। কিন্তু মাঝেমধ্যে ফুল ফোটার সময় সমান্তরাল শিরাগুলি দৃশ্যমান হয় না। এদের পুষ্পবিন্যাস লম্বালম্বি হয় এবং ফুলের বিন্যাস দীর্ঘ ও পাতলা। ফুলগুলি অক্ষবরাবর প্রায় একই জায়গা থেকে সৃষ্টি হয়, একে পুষ্পের ছত্রবিন্যাস (umbels) বলা হয়।
ফুলগুলি খুব ছোট, সহজে ঝরে যায়, মাংসল, পুষ্পবৃন্তের চারিদিকে পরিবেষ্টিত। ওষ্ঠাকৃতি অংশটি বৃন্তস্তম্ভের মধ্যে শায়িত থাকে। পাপড়িগুলি পিছনদিকে বাকাঁনো এবং বৃত্যাংশ (sepals) অপেক্ষা পাপড়িগুলি অনেক সরু আকৃতির।
এই পুষ্প প্রজাতি এক সুবিশাল সংখ্যাগুরু অংশের দেখা পাওয়া যায় ওসানিয়া, আফ্রিকা এবং এশিয়া মহাদেশে। শুধুমাত্র দশটি প্রজাতি ব্রাজিল জাত; যেখানকার রুক্ষ, শুষ্ক জঙ্গলে, গাছ-পালার মৃত অংশে এদের দেখা যায়।
হারুনুর রশীদ (বীর প্রতীক)

হারুনুর রশীদ (১৯৪৮ - ২৭ নভেম্বর ১৯৭১) হলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
হারুনুর রশীদ পৈতৃক বাড়ি চুয়াডাঙ্গা জেলার সদর উপজেলার রাঙ্গিয়ারপোতা গ্রামে। তার পিতার নাম আহমেদ আলী মন্ডল এবং মায়ের নাম বিরাজ খাতুন। তার স্ত্রীর নাম ছুরাতন নেছা।
হারুনুর রশীদ আওয়ামী লীগের রাজনীতির সাথে যুক্ত ছিলেন। তিনি মাত্র ২৩ বছর বয়সে যুদ্ধে যান এবং এসময় তিনি পড়াশোনার পাশাপাশি তার পিতার ব্যবসায় সহযোগিতা করতেন।
হারুনুর রশীদ ১৯৭১ সালে শিক্ষার্থী ছিলেন। পড়াশোনার পাশাপাশি যুক্ত ছিলেন ছাত্র রাজনীতির সঙ্গে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। মুক্তিযুদ্ধ আনুষ্ঠানিক রূপ পেলে তিনি ৮ নম্বর সেক্টরের চুয়াডাঙ্গা সাব-সেক্টরের অধিনায়ক নিযুক্ত হন। তার নেতৃত্বে বা পরিচালনায় অনেক যুদ্ধ সংঘটিত হয়। এর মধ্যে যদুপুর ক্যাম্প আক্রমণ অন্যতম। ১৯৭১ সালের আগস্ট মাসে বাংলাদেশের ভেতরে প্রাথমিক অবস্থান থেকে হারুনুর রশীদ নেতৃত্বে মুক্তিযোদ্ধারা রওনা হয়েছিলেন বিভিন্ন লক্ষ্যস্থলে। হারুনুর রশীদ তার সহযোগীদের নিয়ে যদুপুর পাকিস্তান সেনাদের ক্যাম্পে আক্রমণ করার পরিকল্পনা করেন। ২৭ নভেম্বর (শনিবার) তার সহযোদ্ধাদের নিয়ে আক্রমণ করার পরিকল্পনা অনুযায়ী যদুপুর এর পাকিস্তানি ঘাঁটিকে ঘেরাও করেন। যদিও হারুনুর রশীদ ও তার সহযোদ্ধারা সংখ্যায় ছিলেন নগন্য। হারুনুর রশীদ তার সহযোদ্ধাদের আগে থেকেই সংকেতের অপেক্ষা না করে গুলি শুরু করতে নির্দেশ করেছিলেন। হঠাৎ গোলাগুলির প্রতিরোধে পাকিস্তানি ক্যাম্প থেকেও পাল্টা গুলি চালাতে থাকেন। ফলে হারুনুর রশীদ ও তার সঙ্গে থাকা সহযোদ্ধারা ক্রসফায়ারের মধ্যে পড়ে যান। তাদের মাথার ওপর দিয়ে ছুটে যায় অসংখ্য গুলি। সবকিছুই পরিকল্পনা অনুযায়ী হলেও হঠাৎ হানাদারের একটা বুলেট আঘাত হানে হারুনুর রশীদ এর বুকে। ঐ দিনে হারুনুর রশীদ এর গোলার বারুদে ৪ জন পাকিস্তানি সৈন্য নিহত হয়। অনেক কষ্টে হারুনুর রশীদের সহযোদ্ধারা ক্যাম্পের ভেতর থেকে বেরিয়ে আসতে সক্ষম হন। ঐ দিনে হারুনুর রশীদ শহীদ হন।
হারুনুর রশীদ এর একজন সহযোদ্ধা জালাল উদ্দীন হারুনুর রশীদের লাশের দাফন সম্পন্ন করেন। এখন সেখানে একটা কবরস্থান করা হয়েছে। হারুনুর রশীদের কবর সংরক্ষণের জন্য এখনও সরকারের পক্ষ থেকে কোনো পদক্ষেপ নেওয়া হয়নি। 
১৯৭৩ সালে সরকার তাকে বীর প্রতীক সম্মাননা প্রদান করেন।
এম-১৪৭ (মিশিগান হাইওয়ে)

এম-১৪৭ যুক্তরাষ্ট্রের মিশিগান রাজ্যের একটি রাজ্য ট্রাঙ্কলাইন মহাসড়ক ছিল। রাস্তাটি উত্তর জ্যাকসনের এম-১০৬ থেকে শুরু হয়ে মিশিগান রাজ্য কারাগারের সামনে গিয়ে শেষ হয়েছে। ১৯৩৬ সালে তৈরি করা এ মহাসড়কটি ১৯৯১ সালে স্থানীয় নিয়ন্ত্রণে ছেড়ে দেওয়া হয়।
মিশিগান রাজ্য কারাগারের সম্পত্তির পশ্চিমে এম-১০৬ এর একটি সংযোগ থেকে রাস্তাটি শুরু হয়েছে। এরপর রাস্তাটি প্রায় দেড় কিলোমিটার পূর্ব দিকে এগিয়ে গিয়ে কারাগারের গেটের সাথে সংযোগ স্থাপন করে শেষ হয়। এটি গ্রান্ড ট্রাঙ্ক পশ্চিম রেলপথের একটি শাখা লাইন ছিল। ১৯৭৬ সালে রাজ্য কারাগারের সংযোগ হিসাবে এর ভূমিকা নিয়ে একটি পত্রিকার আর্টিকেলে বলা হয়, “এটি মিশিগান রাজ্য মহাসড়ক ব্যবস্থার সবচেয়ে সংক্ষিপ্ত মহাসড়ক, কিন্তু একবার যে এটির উপর দিয়ে ভ্রমণ করেছে, মনে হবে এম-১৪৭ পৃথিবীর সবচেয়ে লম্বা রাস্তা”।
রাজ্য ট্রাঙ্কলাইন যোগাযোগ ব্যবস্থার সাথে কারাগারের সম্পত্তির সংযোগেরস্থাপনের জন্য ১৯৩৬ সালে এম-১৪৭ কে মহাসড়কের তালিকাভূক্ত করা হয়। এটি ১৯৯১ সালে স্থানীয় রুট হিসাবে জ্যাকসন কাউন্টির নিকট ছেড়ে দেওয়ার আগ পর্যন্ত মিশিগান পরিবহন বিভাগের নিয়ন্ত্রণে ছিল।
চাঁদপুর চিলড্রেন'স অ্যাকাডেমী

চাঁদপুর চিল্ড্রেন্স অ্যাকাডেমি চাঁদপুর গ্রামে অবস্থিত একটি নার্সারি ও মাধ্যমিক, মিশ্র-শিক্ষাপ্রতিষ্ঠান। যেখানে বাংলা ও ইংরেজি উভয় মাধ্যমেই শিক্ষা দেওয়া হয়। এছাড়া এখানে আলাদা ভাবে ইসলামি শিক্ষাও দেওয়া হয়।
এই বিদ্যালয়টি প্রতিষ্ঠা করা হয় ১৯৯৫ খ্রিষ্টাব্দে। আব্দুস সামাদ ও মহাঃ মরতুজা আলি স্থানীয় আরও কয়েক জন সদস্যকে সঙ্গে নিয়ে এটি প্রতিষ্ঠা করেন। 
এটি এখন চাঁদপুর সহ এলাকার বৃহত্তর শিক্ষাপীঠ। যেখানে নার্সারি থেকে শুরু করে দশম শ্রেণী পর্যন্ত পড়ানো হয় বাংলা ও ইংরেজি দুই মাধ্যমেই। বর্তমানে এখানে কুরআন শিক্ষারও ব্যবস্থা করা হয়েছে। এটি বেসরকারি ভাবে পরিচালিত করা হয়।
মিশরীয় পিরামিডের তালিকা

এই তালিকাটি কালানুক্রমিকভাবে তালিকাভুক্ত পিরামিডসমূহের অত্যাবশ্যকীয় পরিসংখ্যানগুলি উপস্থাপন করা হল:
রাঘব লরেন্স

রাঘব লরেন্স একজন দক্ষিণ ভারতীয় চলচ্চিত্রাভিনেতা, চলচ্চিত্র পরিচালক, নৃত্য শিল্পী, ব্যালে নৃত্য পরিচালক, সুরকার ও গায়ক। তিনি হিন্দু ধর্মাবলম্বী। তিনি ১৯৯৩ সালে ব্যালে নৃত্য শিল্পী ও পরিচালক হিসেবে আত্নপ্রকাশ করেন এবং ২২ বছর বয়সে ১৯৯৮ সালে তেলুগু চলচ্চিত্রে অভিনেতা হিসেবে নাম লেখান। ২০০১ সালে তিনি লরেন্স নাম গ্রহণ করেন। তিনি অভিনয় জীবনে অনেক প্রখ্যাত পরিচালক ও অভিনয় শিল্পীর সান্নিধ্যে কাজ করেছেন। পরবর্তীতে তিনি চলচ্চিত্র পরিচালনা ও প্রযোজনা শুরু করেন। তেলুগু ছবি স্টাইল এবং পরবর্তীতে তামিল ছবি মুনি'র মাধ্যমে তিনি বেশ আলোচিত হন এবং এ ধারা তিনি এখনো বজায় রেখেছেন।
লরেন্স মুরুগাইয়ান এবং কানমানির একটি তামিলভাষী খ্রিস্টান পারাইয়ার পরিবারে জন্মগ্রহণ করেন। ছোটবেলায় লরেন্সের ব্রেন টিউমার হয়েছিল। তিনি তার টিউমার নিরাময়ের জন্য দেবতা রাঘবেন্দ্র স্বামীকে দায়ী করেন, এবং ভক্তিমূলক আচরণে তিনি রাঘব নাম ধারণ করেন তিনি আভাদি - আম্বাত্তুর রুটে থিরুমুল্লাইভায়ালে রাঘবেন্দ্র স্বামী বৃন্দাবনম মন্দির নির্মাণ করেন, যা খোলা হয়। 1 জানুয়ারী 2010 তারিখে রাঘবের একটি ছোট ভাই এলভিন লরেন্স রয়েছে।
দেশ বা অঞ্চল অনুযায়ী সমকামী অধিকার

সমকামিনী, সমকামী, উভকামী এবং হিজড়াদের অধিকার হচ্ছে একটি দেশের নাগরিকদেরকে দেওয়া একটি অধিকার যেটিতে সমকামিনী, সমকামী, উভকামী এবং হিজড়া ব্যক্তিবর্গদেরকে বিষমকামীদের মতই সুযোগ-সুবিধা যেমন স্বাধীন ভাবে চলাফেরা করা, প্রেম করার অধিকার, বিয়ে করার অধিকার, সন্তান নেওয়ার অধিকার (দত্তক), বাসা ভাড়া/কেনার অধিকার, চাকরি করার অধিকার, সর্বোপরি এই ধরনের মানুষদেরকে সমাজের স্বাভাবিক কাতারে মিলিয়ে দেওয়াটাই হচ্ছে সমকামিনী, সমকামী, উভকামী এবং হিজড়াদের অধিকার।
উল্লেখ্য, , ২৯টি দেশ সমলিঙ্গ বিবাহকে স্বীকৃতি দিয়েছে, এগুলো হল: আর্জেন্টিনা, অস্ট্রেলিয়া, অস্ট্রিয়া, বেলজিয়াম, ব্রাজিল, কানাডা, কলম্বিয়া, কোস্টারিকা, ডেনমার্ক, ইকুয়েডর, ফিনল্যান্ড, ফ্রান্স, জার্মানি, আইসল্যান্ড, আয়ারল্যান্ড, লুক্সেমবার্গ, মাল্টা, মেক্সিকো, নেদারল্যান্ডস, নিউজিল্যান্ড, নরওয়ে, পর্তুগাল, দক্ষিণ আফ্রিকা, স্পেন, সুইডেন, তাইওয়ান, যুক্তরাজ্য, যুক্তরাষ্ট্র এবং উরুগুয়ে। অপরদিকে, ২০১৯-এর হিসাব অনুযায়ী ১৪টি দেশ সমকামিতার জন্য মৃত্যুদণ্ড জারি করেছে। এগুলো হল আফগানিস্তান, ব্রুনাই, ইরান কাতার, সৌদি আরব, সুদান, ইয়েমেন, সংযুক্ত আরব আমিরাত, এবং নাইজেরিয়া সোমালিয়া, সিরিয়া ও ইরাকের কিছু অংশ। 
একেক দেশে এই অধিকার বিষয়ক আইন একেক রকম। কোনো কোনো দেশে সমকামিতা বৈধ হলেও সমকামীদের বিভিন্ন অধিকার এবং সুযোগ দেওয়া হয়না। তাছাড়া নিম্নলিখিত আইনগুলো বহাল আছে অনেক দেশেইঃ
উপরে বর্ণিত আইনসমূহ থাকা মানেই যে সমকাম করা যাবেনা সেটা নয়, সমকাম অবশ্যই করা যাবে তবে তা শুধু কাম হিসেবেই থাকতে হবে, যেমনঃ শখের বসে কোনো বন্ধুর সঙ্গে, কিন্তু সম-লিঙ্গের কোনো মানুষকে সারা জীবনের জন্য সঙ্গী বানানো যাবেনা।
পশ্চিমবঙ্গের ব্যক্তিবর্গের তালিকা

এটি ভারতের পশ্চিমবঙ্গ রাজ্যের উল্লেখযোগ্য ব্যক্তিদের একটি উইকিমিডিয়া তালিকা।
যাঁতা

যাঁতা (বা জাঁতা) হল ডাল ভাঙ্গার এক প্রকার হস্তচালিত যন্ত্র। বর্তমানে এটি ইঞ্জিল চালিত যন্ত্রের সাথে লাগিয়ে ডাল, চাল, হলুদ-মরিচ বা অন্য যে কোন কিছু গুঁড়া করতে ব্যবহার করা হয়। তবে গ্রামাঞ্চলে যাঁতা বলতে এখনও হাতে এক খণ্ড কাঠি দিয়ে গোলাকৃতির চাকার মত পাথরের যে যন্ত্রটি ঘুরিয়ে ডাল বের করা হয় তাকেই বোঝায়। হাতে চালিত ডাল জাতীয় শস্য ভাঙ্গার যন্ত্রটি আজ উপমহাদেশে বিলুপ্তির পথে। 
এটি পাথর দ্বারা নির্মিত একটি হাতল যন্ত্র। যার দুইটি অংশ থাকে। দেখতে অনেকটাই চাকার মতো। একটির উপর অপরটি বসিয়ে দিতে হয়। আর এর মুখের মধ্যে ডাল শস্য (মসুর, খেসারি, ছোলা, মাষকলাই ইত্যাদি) মুঠি মুঠি দিয়ে, কাঠির একপ্রান্ত যাঁতার উপরের অংশের কাঠি বাঁধানোর নির্দিষ্ট স্থানে বাঁধিয়ে ঘুরালেই; যাঁতার দুই শাণিত অংশের মাঝে পরে শস্য গুলো ডাল হয়ে বের হয়। এছাড়া চাউলের আটাও বানানো হয় এর মাধ্যমে।তবে এটা বাঁকা দিকে ঘোড়ালে সমস্ত শস্য পড়ে যায়। 
আগে যাঁতা ব্যবহার করা হতো ধান, চাল, ডাল, গম, যব ভাঙিয়ে চাল, চালের গুঁড়া, পায়রা ইত্যাদি বানানোর কাজে। তবে এসব কাজের বেশিরভাগ-ই করা হতো ঢেঁকি এর মাধ্যমে। তা-ও অল্প পরিমাণে ভাঙানোর কাজে যাঁতা ব্যবহার করা হতো। আগেকার দিনের নববধূরা তাদের বাবার বাড়ি থেকে উপহার হিসেবে যাঁতা পেত। অর্থাৎ, একসময় যাঁতা উপহার সামগ্রী হিসেবে ব্যবহৃত হতো। এগুলো গ্রাম্যমেলায় কিনতে পাওয়া যেতো। কালের বিবর্তনে যাঁতা এর ব্যবহার অনেককাংশে হ্রাস পেয়েছে। খুব কম পরিবার-ই এখন যাঁতা প্রয়োজনীয় বস্তু হিসেবে ব্যবহার করে। অনেকে ঐতিহ্য হিসেবে যাঁতা সংরক্ষণ করে থাকেন। তাই কিছু কিছু বাড়িতে এখনো যাঁতা দেখতে পাওয়া যায়।
এটার কবে থেকে প্রচলন হয়েছে তা জানা যায়নি। তবে এটা গ্রাম বাংলার একটি ঐতিহাসিক জিনিস। এই ঐতিহাসিক জিনিসটাই এখন বিলুপ্তির পথে। 
ক্রমশ আধুনিক মেশিননির্ভর শিল্প ও প্রযুক্তির দাপটে ব্যবহার কমে গেছে এসব শিল্প। সেই সাথে বিলুপ্ত হচ্ছে সংশ্লিষ্ট শিল্পীরাও।
শাওমি এমআই ব্যান্ড ২

শাওমি এমআই ব্যান্ড ২ শাওমি কর্তৃক উৎপাদিত একটি পরিধেয় কার্যকলাপ ট্র্যাকার. শাওমি এমআই ব্যান্ড ২ শাওমি এর উন্মোচন অনুষ্ঠান ২ জুন ২০১৬ তে উন্মোচিত হয়। আগের একই পরিধেয় ট্র্যাকার এর সাথে শাওমি এমআই ব্যান্ড ২ তে একটি ওএলইডি পর্দা এবং একটি কার্যক্রম বাটন যুক্ত হয়েছে। তবে ব্লুটুথ সংযোগ এর জন্য আলাদা কোন বাটন দেয়া হয়নি। সকল সংযোগ এমআই ফিট অ্যাপ্লিকেশন থেকে শুরু করতে হয়।
এমআই ফিট অ্যাপ্লিকেশনটি এ্যান্ড্রয়েড এবং আইওএস ব্যবহারকারীর জন্য পাওয়া যায়। আইপ্যাড ব্যবহারকারীদের কে শাওমি এমআই ব্যান্ড ২ সংযুক্ত করার জন্য আলাদা করে অ্যাপ ইনস্টল করে নিতে হয় । উইন্ডোজ ফোনের জন্য জন্য শাওমি এর কোন স্বীকৃত এ্যাপ নাই। তবে বিভিন্ন থার্ড পার্টি এ্যাপ ব্যবহার করে শাওমি এমআই ব্যান্ড ২ সংযুক্ত করা যায়।
দিনে রাতে ২৪ ঘণ্টা এবং সপ্তাহে সাত দিন এর কার্যকারিতা তথ্য রাখার শাওমি এমআই ব্যান্ড ২ এর ০.৪২ ইঞ্চি একটি ওএলইডি পর্দা আছে। পর্দাটি আলাদা সুরক্ষার জন্য আঁচ প্রতিরোধী কাঁচ এবং ফিঙ্গার প্রিন্ট প্রতিরোধি আলাদা আস্তরণ ব্যবহার করা হয়েছে।
সাধারণ
বিশেষ বৈশিষ্ট্য 
প্রদর্শন
ব্যাটারি
উপাদান
ওজন ও মাপ:
প্যাকেজে যা আছেঃ
ব্র্যাক অন্বেষা

ব্র্যাক অন্বেষা হলো বাংলাদেশের প্রথম ক্ষুদ্রাকৃতির কৃত্রিম উপগ্রহ (ন্যানো স্যাটেলাইট), যা ২০১৭ সালের ৪ জুন মধ্যরাত ৩টা ৭ মিনিটে একটি কার্গো রকেটের মাধ্যমে মার্কিন মহাকাশ গবেষণা সংস্থা নাসার সিআরএস-১১ অভিযানের মাধ্যমে স্যাটেলাইটটিকে মহাকাশের ইন্টারন্যাশনাল স্পেস স্টেশনের উদ্দেশ্যে পাঠানো হয়। এরপর ৭ জুলাই ইন্টারন্যাশনাল স্পেস সেন্টার থেকে এর নিজস্ব কক্ষপথে ছাড়া হয়। মহাকাশ থেকে বাংলাদেশের ভূ-প্রকৃতি, নদ-নদী, সাগর-পাহাড়, গ্রাম-নগর ইত্যাদির আলোকচিত্র ধারণ করা যাবে এই ক্ষুদ্র কৃত্রিম উপগ্রহের মাধ্যমে। ভূ-পৃষ্ঠ থেকে ৪০০ কিলোমিটার উপরে অবস্থান করে প্রতিদিন ১৬ বার সমস্ত পৃথিবীকে এবং প্রতিদিন ৪ থেকে ৬ বার বাংলাদেশকে প্রদক্ষিণ করবে।
বিশ্বের উন্নত দেশ গুলো অনেক আগে থেকেই ক্ষুদ্রাকৃতিরকৃত্রিম উপগ্রহ মহাকাশে প্রেরণ করেছে। দক্ষিণ এশিয়ায় শুধুমাত্র ভারত ও পাকিস্তানের এই ধরনের কৃত্রিম উপগ্রহ ছিলো। তবে ২০১৭ থেকে বাংলাদেশও উক্ত তালিকায় নিজের স্থান করে নিয়েছে "ব্র্যাক অন্বেষা" কৃত্রিম উপগ্রহটি উৎক্ষেপণের মাধ্যমে। ব্র্যাক বিশ্ববিদ্যালয় থেকে পাস করা এবং বর্তমানে জাপানের কিউশু ইনস্টিটিউট অব টেকনোলজিতে গবেষণারত শিক্ষার্থী রায়হানা শামস ইসলাম, আব্দুল্লাহিল কাফি ও মায়সূন ইবনে মনোয়ার, এই তিনজন মিলে এই কৃত্রিম উপগ্রহ নির্মাণ করেছেন। স্যাটেলাইটটি বানানোর জন্য ২০১৬ সালের জুন মাসে ব্র্যাক বিশ্ববিদ্যালয়ের সাথে কিউশু ইনস্টিটিউট অব টেকনোলজির একটি চুক্তি সাক্ষরিত হয়। 
কৃত্রিম উপগ্রহটির নকশা প্রণয়ন থেকে চূড়ান্ত কাঠামো নির্মাণের সকল কাজ করেছেন নির্মাতা তিন শিক্ষার্থী। এর গঠনাকৃতি ঘনকের মত। ১ কেজি ওজনের এই কৃত্রিম উপগ্রহের দৈর্ঘ্য, প্রস্থ ও উচ্চতা ১০ সেন্টিমিটার করে।
৩ জুন ২০১৭ তারিখে স্পেস এক্স আন্তর্জাতিক মহাকাশ কেন্দ্রে (আইএসএস) সিআরএস-১১ মিশনের উপগ্রহটি উৎক্ষেপণ করা হয়। উপগ্রহটি ফ্যালকন ৯ রকেটে করে ড্রাগন মহাকাশযানটিতে বহন করা হয়েছিল, যা নাসার কেনেডি স্পেস সেন্টার প্যাড ৩৯এ থেকে উৎক্ষেপণ করা হয়। এটি প্যাড ৩৯এ থেকে ১০০তম উৎক্ষেপণ এবং প্রথমবার স্পেস এক্স তার ড্রাগন ক্যাপসুলগুলির একটি পুনঃব্যবহার করে। আন্তর্জাতিক মহাকাশ কেন্দ্রে যাওয়ার পর, জাপানী কিবো মডিউল থেকে স্যাটেলাইটটি স্থাপন করা হয়।
উপগ্রহটি ৪০০ কিলোমিটার (২৫০ মাইল) উচ্চতায় এবং ৫১.৬ ডিগ্রী বাঁকে পৃথিবীর উপর আবর্তিত হবে। উপগ্রহটি গতিবেগে প্রতি ৯২ মিনিটে পৃথিবীকে একবার করে প্রদক্ষিণ করবে।
উপগ্রহটি সাতটি স্থল স্টেশনগুলির সাথে যোগাযোগ করে: বার্ড-১ প্রোগ্রামে অংশগ্রহণকারী প্রতিটি দেশে একটি করে ও এবং থাইল্যান্ড ও তাইওয়ানে একটি করে। বাংলাদেশে স্যাটেলাইট থেকে তথ্য সংগ্রহের জন্য ব্র্যাক বিশ্ববিদ্যালয়ে একটি ভূকেন্দ্র আছে। কেন্দ্রটি বিশ্ববিদ্যালয়ের মহাখালী ক্যাম্পাসের চার নাম্বার ভবনের ছাদে স্থাপন করা হয়েছে যা ২৫ মে ২০১৩ সালে উদ্বোধন করা হয়। এখান থেকে স্যাটেলাইটের সাথে যোগাযোগ রক্ষা করা হয়।
এই কৃত্রিম উপগ্রহের মাধ্যমে বাংলাদেশের নদ-নদী, সাগর, গ্রাম-শহর ইত্যাদির আলোকচিত্র গ্রহণ করা যাবে, যা দিয়ে দেশের ভূ-প্রকৃতি, গঠন ইত্যাদি নিয়ে পরীক্ষা করা যাবে। এই কৃত্রিম উপগ্রহের সাথে বাংলাদেশের জাতীয় সংগীত 'আমার সোনার বাংলা, আমি তোমায় ভালোবাসি" যুক্ত করা আছে, যা মহাকাশে ছড়িয়ে দেবে এবং ভূমি থেকেও তা ডাউনলোড করা যাবে।
বাংলাদেশ তার ভূ-প্রকৃতি নিয়ে গবেষণার জন্য অন্য দেশের কৃত্রিম উপগ্রহ থেকে ছবি কিনতো, যা অনেক ব্যায়বহুল ও অবাধ গবেষণার জন্য প্রতিকূল। "ব্র্যাক অন্বেষা" উৎক্ষেপণের পর বাংলাদেশ গবেষণার জন্য নিজের তথ্য ও উপাত্ত ব্যবহার করতে পারবে। তখন এর গবেষণা কার্যক্রম আরো বেগবান হবে।
গাইবান্ধা সরকারি বালক উচ্চ বিদ্যালয়

গাইবান্ধা সরকারি বালক উচ্চ বিদ্যালয় গাইবান্ধা জেলায় অবস্থিত একটি হাই স্কুল। এটি বাংলাদেশের পুরাতন স্কুলের মধ্যে অন্যতম।
গাইবান্ধা সরকারি বালক উচ্চ বিদ্যালয়টি ১৮৮৫ সালে স্থাপিত হয়। বিদ্যালয়টি গাইবান্ধা প্রধান ডাকঘরের দক্ষিণে ছোট্ট একটি বাড়িতে ছিল। যে বাড়িটি বামনডাঙ্গার তৎকালীন জমিদার বিদ্যানুরাগী শরৎ চন্দ্র রায় চৌধুরী দান করেন। বিদ্যালয়টিতে জমিদার বাবুর জমির পরিমান ৬ একর ৬৮ শতাংশ। তৎকালীন রংপুর জেলা প্রশাসক জে,এন দাস গুপ্ত ও গাইবান্ধা মহকুমা প্রশাসক জেসি দত্ত মহাশয়ের অক্লান্ত পরিশ্রমের দরুন জনসাধারণের চাঁদা ও দানের অর্থ দিয়ে মূল বিদ্যালয় ভবনটি তৈরি হয়েছিল। ১৯৬৮ সালে ১ মে তারিখ হতে এটি সরকারের নিয়ন্ত্রণাধীনে আসে। এর পূর্বে বিদ্যালয়টি এইচ ই লোকাল ও মডেল হাই স্কুল নামে পরিচিত ছিল। পরবর্তী পর্যায়ে বিদ্যালয়টি গাইবান্ধা সরকারি বালক উচ্চ বিদ্যালয় নামে সুপ্রতিষ্ঠার সঙ্গে পরিচিত লাভ করে।
শফিকুন নূর মওলা

এস এম মওলার জন্ম রাজশাহী জেলার গোদাগাড়ী উপজেলার বাসুদেব গ্রামে। তার বাবার নাম নূর মোহাম্মদ মাওলা এবং মায়ের নাম সুফিয়া বেগম। তার স্ত্রীর নাম জান্নাতুন নাহার মাওলা। তার এক ছেলে ও এক মেয়ে । 
১৯৭১ সালে এস এম মওলা ঢাকার তেজগাঁও কলেজের শিক্ষার্থী ছিলেন। মুক্তিযুদ্ধ শুরু হলে ভারতে যান। ভারতে তিনি মুক্তিবাহিনীর নৌকমান্ডো দলে যোগ দেন।
১৯৭১ সালের সেপ্টেম্বর মাসে। তৃতীয় সপ্তাহের একদিন চট্টগ্রাম নৌবন্দরের বহির্নোঙ্গরে দুঃসাহসী এক অপারেশনের জন্য নৌকমান্ডোরা রেকি করেছিলেন। কিন্তু রেকিতে তাদের একটা বড় ভুল হয় এবং সেটা হলো দূরত্বের হিসাব। তারা অনুমান করেছিলেন বহির্নোঙ্গরের দূরত্ব দেড়-দুই মাইলের বেশি হবে না। কিন্তু বাস্তবে এই দূরত্ব ছিল তিন-চারগুণেরও বেশি। জলপথের দূরত্ব হিসাব করার ব্যাপারে তারা অভিজ্ঞ ছিলেন না। নৌকামান্ডোরা তাদের অজ্ঞাতেই বিরাট এই ভুল করে ফেলেন। সহযোদ্ধা নৌকমান্ডোদের সঙ্গে এস এম মওলা সাঁতার কেটে যেতে থাকলেন সমুদ্রের গভীরে। পানির মধ্যে তাদের পায়ের ফিনস অনবরত ওঠানামা করছিলো। এক ঘণ্টার বেশি সময় সাঁতরিয়ে তারা মাথা তুলে তাকালেন লক্ষ্যস্থলের দিকে। দেখলেন লক্ষ্যস্থল তখনো অনেক দূরে। আরও আধা ঘণ্টা সবাই সমানতালে সাঁতার কাটলেন। তার পরও দূরত্ব কমল না। ক্লান্ত হয়ে গেলেন তারা। সামনে কিংবা পেছনে যাওয়ার শক্তিও হারিয়ে ফেলেছেন। চরম দুঃসাহস প্রদর্শন করেও ব্যর্থ হলেন তারা। 
এস এম মাওলাসহ দুঃসাহসী নয়জন নৌকমান্ডো রাতে ভাটার সময় সমুদ্রের পানিতে নেমে লক্ষ্যস্থলের দিকে যাত্রা শুরু করেন। কিন্তু দেড় ঘণ্টারও বেশি সময় সাঁতরেও তারা সেখানে পৌঁছাতে পারেননি। দেড় ঘণ্টা ধরে একটানা সাঁতরানোর পর এতই ক্লান্ত হয়ে পড়েন যে তারা সামনে বা পেছনে ফেরার শক্তিও হারিয়ে ফেলেন। শেষ পর্যন্ত তাদের অভিযান শেষ হয় ট্র্যাজিক ঘটনার মধ্য দিয়ে। পরে জোয়ারের প্রবল ধাক্কায় পরস্পর বিচ্ছিন্ন হয়ে বিপর্যস্ত অবস্থায় সমুদ্রের তীরে পৌঁছান। তখন তাদের অনেকের জ্ঞান ছিল না। নয়জনের মধ্যে এস এম মওলাসহ চারজন মৃতপ্রায় অবস্থায় যেখানে ভেসে ওঠেন সেখানে ছিল সশস্ত্র প্রহরা। পাকিস্তানি সেনারা তাদের দেখে ফেলে। সেনারা তাদের আটক করে। তাদের ব্যাপক নির্যাতন ও জিজ্ঞাসাবাদ করা হয়। নির্যাতনে একজন (মোহাম্মদ হোসেন, বীর প্রতীক) মারা যান। এস এম মওলাসহ তিনজনকে পরে ঢাকা সেনানিবাসে পাঠানো হয়। এখানেও চলে তাদের ওপর ব্যাপক নির্যাতন। স্বাধীনতার পর তারা ছাড়া পান।
কোবাল্ট টেট্রাকার্বোনাইল হাইড্রাইট

কোবাল্ট টেট্রাকার্বোনাইল হাইড্রাইট একটি জৈবধাতব যৌগ, যার সংকেত HCo(CO) । এটি একটি উদ্বায়ী, হলুদ তরল ও অসহনীয় গন্ধযুক্ত এবং এটি বর্ণহীন বাস্প গঠন করে। যৌগটি দ্রবীভূত করলে তৎক্ষণাৎ বিশ্লিষ্ট হয়। কার্বন মনোক্সাইডের উচ্চ আংশিক চাপে অনুপস্থিতে Co(CO) গঠন করে। এই যৌগটি হাইড্রফরমাইলেশনে অনুঘটক হিসেবে কাজ করার সক্ষমতার জন্যে গুরুত্বপূর্ণ । বিভিন্ন ধরনের কার্বোনাইলেশন বিক্রিয়াতে মধ্যস্থাকারী হিসেবে ক্ষমতার জন্যে, HCo(CO) এবং এর সঙ্গত যৌগগুলো তাৎপর্যপূর্ণ ।
কোবাল্ট টেট্রাকার্বোনাইল হাইড্রাইট এর গঠন ত্রিকোণীয় দ্বি-পিরামিডীয়, সাথে নিরক্ষীয় CO লিগ্যান্ড নিরক্ষীয় সমতল থেকে সামান্য বাঁকানো । এর অণুর প্রতিসাম্য হল "C" ।
কোবাল্ট টেট্রাকার্বোনাইল হাইড্রাইট খুব অম্লীয় ,এর p"K" হল 8.5. ইহা সহজে টারটিয়ারী ফসফিন্স ও লুইস-ক্ষারের দ্বারা প্রতিস্থাপন বিক্রিয়া দেয়।
যেহেতু কোবাল্ট টেট্রাকার্বোনাইল হাইড্রাইট সহজে বিশ্লিষ্ট হয় তাই, এটি সাধারণত Co(CO) যৌগের হাইড্রজেনেশনের মাধ্যমে তৈরী করা হয়।
পরামিতি, সুস্থিতি বিক্রিয়ার জন্যে ইনফ্রারেড বর্ণালিবীক্ষণ যন্ত্রের মাধ্যমে নির্ণয় করা হয়, যা হল Δ"H" = 4.054 কিলোক্যালরি মোল, ΔS = −3.067 ক্যালরি মোল কেলভিন.
টেট্রাকার্বোনাইলহাইড্রোকোবাল্ট ছিল শ্রমশিল্পে ব্যবহৃত প্রথম ট্রাঞ্জিশন ধাতব হাইড্রাইড ।
আয়

আয় বা উপার্জন বলতে কোন নির্দিষ্ট সময়সীমার মধ্যে কোন সত্তার ভোগ ও সঞ্চয় করার সুযোগ অর্জন করাকে বোঝায়, যেটিকে সাধারণ অর্থের নিরিখে প্রকাশ করা হয়। আয়কে ধারণাগতভাবে সংজ্ঞায়িত করা দুরূহ এবং এর সংজ্ঞা শাস্ত্র ও ক্ষেত্রভেদে ভিন্ন হয়ে থাকে। উদাহরণস্বরূপ অর্থনৈতিক দৃষ্টিকোণ থেকে কোনও ব্যক্তির আয় এবং আইন দ্বারা সংজ্ঞায়িত ব্যক্তির আয় ভিন্ন হতে পারে।
অর্থশাস্ত্রে হেগ-সাইমনস আয় নামক আয়ের সংজ্ঞাটি ব্যাপকভাবে প্রচলিত, যেখানে আয়কে "ভোগ+মালিকানাধীন সম্পত্তির নীট মূল্যের পরিবর্তন" হিসেবে সংজ্ঞায়িত করা হয়।
মার্কিন যুক্তরাষ্ট্রে সংসার ও একক ব্যক্তিদের জন্য কর আইনে আয়কে একটি পঞ্জিকাবর্ষে যেকোনও পারিশ্রমিক, বেতন, মুনাফা, সুদ, ভাড়া বা অন্য কোনও রূপে অর্জিত অর্থ দ্বারা সংজ্ঞায়িত করা হয়। স্ববিবেচনাধীন আয় (Discretionary income) হল স্থূল আয় থেকে কর ও অন্যান্য বিয়োজন (যেমন বাধ্যতামূলক অবসরভাতা অবদান) এবং এটিকে ব্যাপকভাবে করদাতাদের সুখসমৃদ্ধি তুলনার ভিত্তি হিসেবে ব্যবহৃত হয়।
জন অর্থশাস্ত্র ক্ষেত্রে আয় বলতে আর্থিক ও অর্থ-বহির্ভূত উভয় প্রকারের ভোগ করার সামর্থ্য বৃদ্ধি পাওয়াকে বোঝায়, এবং আর্থিক ভোগ করার সামর্থ্য বৃদ্ধিকে মোট আয়ের বিকল্প হিসেবে ব্যবহার করা হয়।
একটি ব্যবসা প্রতিষ্ঠানের জন্য সমস্ত বিক্রয়লব্ধ আয় থেকে বিক্রয়কৃত পণ্য উৎপাদন ব্যয়কে বাদ দিয়ে স্থূল আয় (gross income) পাওয়া যায়। অন্যদিকে বিক্রয়লব্ধ আয় থেকে বিক্রয়কৃত পণ্য উৎপাদন ব্যয়, খরচ, অবচয়, সুদ ও কর বিয়োগ করলে নীট আয় পাওয়া যায়।
আন্তর্জাতিক হিসাববিজ্ঞান মান পরিষদ (The International Accounting Standards Board, IASB) এর সংজ্ঞা অনুসারে, "আয় হচ্ছে একটি নির্দিষ্ট অর্থনৈতিক সময়সীমার মধ্যে সম্পদের অন্তঃপ্রবাহ অথবা বর্ধন, যার মাধ্যমে অর্থনৈতিক সুবিধার বৃদ্ধি হয় অথবা দেনা হ্রাস করা, যার ফলে একটা সাম্যভাব বিরাজ করে"
হেমু কালানি

হেমু কালানি (২৩ মার্চ ১৯২৩ - ২১ জানুয়ারি, ১৯৪৩) একজন ব্রিটিশ বিরোধী স্বাধীনতা আন্দোলনকারী ও শহীদ।
হেমু কালানির আসল নাম ছিল রাহি হেমন, যদিও তাকে সকলেই হেমু বলে ডাকতেন। তার জন্ম হয়েছিল সিন্ধু প্রদেশ এর শুক্কুরে (অধুনা পাকিস্তান)। পিতার নাম ছিল ডাঃ পেসুমল কালানি। কাকা মংঘরাম কালানি ছিলেন জাতীয় কংগ্রেস নেতা, মূলত তারই অনুপ্রেরণায় ছাত্রাবস্থায় স্বাধীনতা আন্দোলনের অংশ গ্রহণ করেন হেমু। শুক্কুরের তিলক হাইস্কুলে পড়াশোনা করতেন। তিনি ও তার বন্ধুরা বিদেশী দ্রব্য বয়কট ও স্বদেশী জিনিসপত্র কেনার দাবীতে সভা সমিতি করতে থাকেন। সারা ভারত ছাত্র সংঘের শাখা 'স্বরাজ সেনা'র প্রধান ছিলেন তিনি।
মহাত্মা গাঁধীর ডাকে ১৯৪২ সালে ভারত ছাড়ো আন্দোলনে যোগ দেন হেমু। সিন্ধুপ্রদেশে এই আন্দোলন প্রবল সাড়া ফেলে। এর তীব্রতায় আতংকিত হয়ে ব্রিটিশ সরকার ইউরোপিয়ান সেনাবাহিনীর বিশেষ একটি দলকে পাঠায় তা দমন করতে। হেমু কালানী ও তার সাথীরা এই পরিকল্পনা বানচাল করতে ট্রেনলাইন আটকানোর ব্যবস্থা করেন। ১৯৪২ খ্রিষ্টাব্দের ২৩ অক্টোবর রাতে তারা রেলের ফিশপ্লেট খুলে গাড়ি লাইনচ্যুত করার জন্যে ঘটনাস্থলে আসেন। তাদের সাথে যদিও ফিশপ্লেট খোলার কোনো যন্ত্র ছিলোনা। এই সময় দুর্ভাগ্যক্রমে হেমু কালানী ধরা পড়েন, তার বাকি সাথীরা পলায়নে সক্ষম হয়। পুলিশ তাকে লক আপে ২২ দিন ধরে নির্মম অত্যাচার করলেও তার সহযোগীদের সম্পর্কে কোনো তথ্যই বের করতে পারেনি।
বিচারে হেমুর ফাঁসির হুকুম হলে তদানীন্তন ভাইসরয়ের কাছে তা মকুবের আবেদন করা হয়। সিন্ধুপ্রদেশের হাজার হাজার মানুষ তার জন্যে মার্সি পিটিশনে সই করেন। কিন্তু হেমু তার সহযোগী বিপ্লবীদের নাম জানাবেন এই শর্তে ফাঁসি মকুব হবে শুনে সেই প্রস্তাব ঘৃনাভরে প্রত্যাখ্যান করেন তিনি। শুক্কুর সেন্ট্রাল জেলে ২১ সে জানুয়ারি, ১৯৪৩ সালে মাত্র ১৯ বছর বয়েসে তাকে ফাঁসিতে ঝুলিয়ে দেওয়া হয়।
দেশবিভাগের পর তার পরিবার পাকিস্তান হতে ভারতে চলে আসেন। প্রাক্তন প্রধানমন্ত্রী শ্রীমতী ইন্দিরা গান্ধী বিপ্লবী হেমু কালানীর মা কে ভাতা ও সম্মাননা প্রদান করেছেন। গুজরাত রাজ্যে তার স্মৃতিতে একাধিক রাস্তা, পার্ক, মর্মরমূর্তি প্রতিষ্ঠিত আছে। তার জন্মস্থান শুক্কুরেও একটি পার্ক তার নামে নামাঙ্কিত ছিল। দুর্ভাগ্যজনক ভাবে সেটির নাম পরিবর্তিত হয়ে বর্তমানে তা কাসিম পার্ক বা লুকাস পার্ক নামে বিরাজমান।
হাইপোআয়োডাস এসিড

হাইপোআয়োডাস অ্যাসিড একটি অজৈব যৌগ যার রাসায়নিক সংকেত HIO। আয়োডিনের জলীয় দ্রবণকে পারদ বা রৌপ্য লবণের সাথে বিক্রিয়া করে এটা পাওয়া যায়। এটা খুব দ্রুত অসমানুপাতে বিয়োজিত হয়ঃ
হাইপোআয়োডাস অ্যাসিড একটি দুর্বল এসিড যার p"K" প্রায় ১১ । এর কনজুগেট ক্ষার হাইপোআয়োডাইট  (IO)। ক্ষারকীয় হাইড্রোক্সাইডের সাথে আয়োডিনের বিক্রিয়ায় এনায়নের লবণ পাওয়া যায়। তারা দ্রুত ভেঙে গিয়ে আয়োডাইড এবং আয়োডেট গঠন করে।
ক্লোরাস এসিড

ক্লোরাস অ্যাসিড একটি অজৈব যৌগ, যার সংকেত HClO। এটি একটি দুর্বল এসিড। এই এসিডে ক্লোরিণের জারণ দশা +3। বিশুদ্ধ পদার্থ অস্থায়ী, অসমানুপাতে ভেঙে হাইপোক্লোরাস অ্যাসিড (Cl এর জারণ দশা +1) এবং ক্লোরিক অ্যাসিড (Cl এর জারণ দশা +5):
যদিও এই এসিডকে বিশুদ্ধ অবস্থায় পাওয়া কঠিন। এই এসিড থেকে পাওয়া কঞ্জুগেট ক্ষার স্থায়ী। এই এনায়নের সুপরিচিত লবণের উদাহরণ হচ্ছে সোডিয়াম ক্লোরাইট। ক্লোরিন ডাই অক্সাইড উৎপাদনে অনেক সময় এই এসিড এবং এর লবণ ব্যবহার করা হয়।
 বেরিয়াম এবং পাতলা সালফিউরিক অ্যাসিড এর বিক্রিয়ায় HClO2 প্রস্তুত করা যায়ঃ
পেঁড়া

পেঁড়া বা প্যাঁড়া একধরনের মিষ্টি যা বাংলাদেশ, ভারত, পাকিস্তান, শ্রীলঙ্কাসহ দক্ষিণ এশিয়ার দেশসমূহে জনপ্রিয়। সাধারণত পুরু, আধা-শক্ত টুকরাকারে মিষ্টিটি তৈরী করা হয়। প্রধান উপাদানগুলো হচ্ছে খোয়া, চিনি এবং প্রথাগত সুগন্ধি, এলাচ বীজ, পেস্তা বাদাম ও জাফরান। এটার রঙ ক্রিম সাদা ক্যারামেল রঙেরও হয়। পেড়া শব্দটি সাধারণত থকথকে জিনিসের জন্য ব্যবহৃত হয় যেমন ময়দা, খোয়া। এর বিভিন্ন নাম এবং উচ্চারণ আছে। যেমন, পেধা, পেন্ডা গুজরাটি)।
পেড়ার উদ্ভব ঘটে মথুরাতে যা আজকের দিনে ভারতের উত্তরপ্রদেশ। মথুরা পেড়ে মথুরার বিখ্যাত পেড়া।এখান থেকে ভারত সহ দক্ষিণ এশিয়ার বিভিন্ন অঞ্চলে পেড়া ছড়িয়ে পড়েছে। ১৮৫০ সালে লক্ষ্ণৌর ঠাকুর রাম রতন সিং ধার্বাদ (বর্তমান দিনের কর্ণাটক) চলে আসেন এবং পেড়ার প্রচলন শুরু করেন। সেখানকার ধার্বাদ পেড়া বিখ্যাত। মহারাষ্ট্র সাতারার কান্দি পেড়া এক ধরনের পেড়া।
ধর্মীয় অনুষ্ঠানে লাড্ডু, পেড়া ইত্যাদি অনেকসময় প্রসাদ হিসেবে ব্যবহার করা হয়।
ফেনা

ফোম হচ্ছে এমন একটি পদার্থ যা কঠিন বা তরলের মধ্যে গ্যাস জমে থাকার কারণে সৃষ্ট হয়। বাথ স্পঞ্জ, বিয়ারের গ্লাসের উপরিভাগ এসব হচ্ছে ফোমের উদাহরণ। বেশিরভাগ ফোমে গ্যাসের আয়তন বেশি থাকে, যেখানে কঠিন বা তরলের খুবই পাতলা একটি স্তর এদের পৃথক করে।
সলিড ফোমের গুরুত্বপূর্ণ একটি ভাগ হলো বদ্ধ কোষীয় ফোম এবং মুক্ত কোষীয় ফোম। বদ্ধ কোষীয় ফোমে প্রতিটি গ্যাসের কোষ পৃথক স্তর দিয়ে আবৃত থাকে। অন্যদিকে মুক্ত কোষীয় ফোমে গ্যাসের কোষ গুলো একে অন্যের সাথে যুক্ত থাকে। সাবানের ফেনা বা ফোম হলো মুক্ত কোষীয় ফোমের একটি উদাহরণ; যেখানে পানি সমস্ত উপরিভাগ দিয়ে যেতে পারে। ক্যাম্পিং ম্যাট হলো বদ্ধ কোষীয় ফোমের একটি উদাহরণ যেখানে প্রতিটি গ্যাসীয় কোষ পৃথকভাবে বদ্ধ থাকে। একারণে এটি সহজে পানি শোষ্ণ করতে পারে।
ফোম বিক্ষিপ্ত বা বিচ্চুরিত মাধ্যমের একটি উদাহরণ। সাধারণত, ফোমের একটি কোষের ভেতর প্রচুর গ্যাস আবদ্ধ থাকে এবং ভিন্ন ভিন্ন আকার ধারণ করে। যার ফলে উপরিভাগের তরলের স্তর কমে যায় এবং চারপাশের তরল এর ঝিল্লি খুবই পাতলা হয়। যখন এই বুদবুদ বা গ্যাসের কোষের আকার খুবই নগন্য হয়, (উদাহরণ হিসেবে খুব মসৃন ফোম) তখন এই বিক্ষিপ্ত ফোম কে কলয়েড হিসেবে ধরা হয়।
ফোম জাতীয় বলতে সেসব পদার্থকে বোঝায় যারা ফোমের মতই দেখতে; যেমন: কোয়ান্টাম ফোম, পলিইউরেথিন ফোম (ফোম রাবার), পলিস্টাইরিন, ফেনোলিক বা অন্যান্য পদার্থ।
বিটা ক্ষয়

নিউক্লিয়ার পদা‍‌র্থবিজ্ঞানে বিটাক্ষয় হল একধরনের তেজসক্রিয় ক্ষয় যেখানে বিটা রশ্মি ও নিউট্রন নির্গত হয় পরমাণুর নিউক্লিয়াস থেকে। যেমন: ইলেকট্রন নির্গত হওয়ার পর প্রোটন,নিউট্রনে পরিণত হয়। বিটা ক্ষয় হল দুর্বল নিউক্লিয় বলের একটি ফলাফল।
বিটা ক্ষয় দুই প্রকার।যথা:১.বিটা ঋণাত্মক এবং বিটা ধনাত্মক।ঋণাত্মক বিটা ক্ষয়ে একটি ইলেক্ট্রন ও ইলেক্ট্রন নিউট্রন প্রতিকণিকা নির্গত করে নিউট্রন,প্রোটনে পরিণত হয়।আবার বিটা ধনাত্মক ক্ষয়ে একটি পজিট্রন ও ইলেক্ট্রন নিউট্রন নির্গত হয়ে প্রোটন,নিউট্রনে পরিণত হয়।
১৮৯৬ সালে হেনরি বেকেরেল ইউরেনিয়ামে তেজস্ক্রিয়তা আবিষ্কার করেন। পরবর্তীতে মেরি ও পিয়ের কুরি থোরিয়াম, পোলোনিয়াম এবং রেডিয়ামে তেজস্ক্রিয়তা পর্যবেক্ষণ করেন। ১৮৯৯ সালে আর্নেস্ট রাদারফোর্ড তেজস্ক্রিয় নিঃসরণকে দুটি ভাগে ভাগ করেন: আলফা এবং বিটা (বর্তমানে বিটা মাইনাস)। আলফা রশ্মি কাগজ বা অ্যালুমিনিয়ামের পাতলা স্তর দ্বারা আটকানো যেতে পারে, যখন বিটা রশ্মি অ্যালুমিনিয়ামের বেশ কয়েকটি মিলিমিটার ভেদ করতে পারে। ১৯০০ সালে পল ভিলার্ড আরও অনুপ্রবেশকারী ধরনের বিকিরণ শনাক্ত করেন, যা রাদারফোর্ড ১৯০৩ সালে মৌলিকভাবে নতুন ধরনের বিকিরণ হিসাবে শনাক্ত করেন এবং গামা রশ্মি নামকরণ করেন। আলফা, বিটা এবং গামা হল গ্রিক বর্ণমালার প্রথম তিনটি অক্ষর।
১৯০০ সালে বেকেরেল ক্যাথোড রশ্মি অধ্যয়ন এবং ইলেক্ট্রন শনাক্ত করতে জে.জে. থমসন দ্বারা ব্যবহৃত পদ্ধতি ব্যবহার করে বিটা কণার ভর-থেকে-চার্জ অনুপাত (m/e) পরিমাপ করেন। তিনি দেখতে পান যে বিটা কণার m/e ঠিক থমসনের ইলেক্ট্রনের m/e এর মতোই। তাই তিনি প্রস্তাব করেন যে বিটা কণা আসলে ইলেক্ট্রন।
১৯০১ সালে রাদারফোর্ড এবং ফ্রেডরিক সোড্ডি দেখান যে আলফা এবং বিটা তেজস্ক্রিয়তা একটি রাসায়নিক মৌলের পরমাণুর অন্য রাসায়নিক মৌলের পরমাণুতে রূপান্তরিত হওয়ার সাথে জড়িত। ১৯১৩ সালে, আরও তেজস্ক্রিয় ক্ষয়ের পণ্য জানা হওয়ার পরে, সোড্ডি এবং কাজিমিয়ার্জ ফজানস স্বাধীনভাবে তাদের তেজস্ক্রিয় স্থানচ্যুতি সূত্র প্রস্তাব করেন, যা বলে যে বিটা (অর্থাৎ, β−) নিঃসরণ একটি উপাদান থেকে অন্য একটি উপাদান তৈরি করে যা পর্যায় সারণিতে ডানদিকে এক স্থানে অবস্থিত, যখন আলফা নিঃসরণ এমন একটি উপাদান তৈরি করে যা পর্যায় সারণিতে দুটি স্থানে বামে অবস্থিত।
তেজস্ক্রিয়তা একটি গুরুত্বপূর্ণ প্রাকৃতিক ঘটনা যা আমাদের চারপাশে রয়েছে। এটি পরমাণু বোমা এবং পারমাণবিক চুল্লীর মতো প্রযুক্তিতেও ব্যবহৃত হয়। তেজস্ক্রিয়তার বৈজ্ঞানিক গবেষণা আমাদেরকে পদার্থবিজ্ঞান এবং রসায়নের অনেক মৌলিক নীতিগুলিকে বুঝতে সাহায্য করেছে।
ধনাত্মক বিটা ক্ষয়ে পরমাণুতে নিউক্লিয় সংখ্যা তার পূর্ববর্তি পরমাণুর নিউক্লিয় সংখ্যার চেয়ে এক কম হয়।
p → n+(e^+)+v
নিউট্রনের ভর প্রোটনের চেয়ে বেশি হওয়ার কারণে এটি ঘটে থাকে।
ঋণাত্মক বিটা ক্ষয়ের কারণে পরমাণু পারমাণবিক সংখ্যা এক করে বেরে যায়।
n→p+(e^-)+v
নিউট্রনের ভর প্রোটনের চেয়ে বেশি হওয়ার কারণে এটি ঘটে থাকে।
সাইদুল হাসান (সাংবাদিক)

সাইদুল হাসান (১৯১২ -১৯৭১) একজন বাঙালী সমাজকর্মী, সাংবাদিক ও বাংলাদেশ মুক্তিযুদ্ধের শহীদ।
বাংলাদেশ কৃষক শ্রমিক আন্দোলনের নেতা ও ট্রেড ইউনিয়ন নেতৃবৃন্দের সংস্পর্শে এসেছিলেন তিনি। প্রগতিশীল অসাম্প্রদায়িক চেতনায় উদ্বুদ্ধ হন। যখনই কোনো কুসংস্কার, অন্ধ বিশ্বাস বা ভ্রান্ত ধারণা দেখতেন তার সোচ্চার প্রতিবাদ ছিল সাইদুল হাসানের বৈশিষ্ট্য। ১৯৬৪ সালে দাঙ্গার সময় অত্যন্ত সাহসিকতার সাথে দাঙ্গাকারীদের মুখোমুখি প্রতিরোধ করেছিলেন।
তিমি একজন সাহসী ও সত্যনিষ্ঠ সাংবাদিক ছিলেন। ইয়াহিয়া খানের আমলে সরকারি রক্তচক্ষুর পরোয়া না করে সংবাদ সংগ্রহ করতেন। যথেষ্ট ঝুঁকি নিয়ে ১৯৭০ সালে সাপ্তাহিক "গণশক্তি" পত্রিকা প্রকাশ ও সম্পাদনা করেছেন। এ ব্যাপারে সরকারি অনুমতি পর্যন্ত আদায় করে নিয়েছিলেন তিনি।
১৯৭১ সালে এক হিন্দু বন্ধু পরিবারকে আশ্রয় দেওয়ার অপরাধে পাকিস্তানি সামরিক বাহিনীর লোকেরা তাকে ধরে নিয়ে গিয়ে হত্যা করে।
রফিসসা

রফিসসা   মরক্কোর একটি জনপ্রিয় খাবার। বিভিন্ন ঐতিহ্যবাহী উৎসবের সময়ে খাবারটি পরিবেশিত হয়। 
ঐতিহ্যগতভাবে এটা মুরগির মাংস এবং ডাল ও মেথি বীজ (আরবিতে হেলবা), মসেম্মেন, মেলোউই বা দিন পুরোনো রুটি, এবং রাস এল হানাউটের মিশ্রণের সাথে পরিবেশন করা হয়।
ম্যাথু হগার্ড

ম্যাথু জেমস হগার্ড, (; জন্ম: ৩১ ডিসেম্বর, ১৯৭৬) লিডসের পাডসে এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ৬ ফুট ২ ইঞ্চি উচ্চতার অধিকারী দীর্ঘদেহী হগার্ড ইংল্যান্ড ক্রিকেট দলের অন্যতম সদস্য ছিলেন। দলে তিনি মূলতঃ ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন। এছাড়াও ডানহাতি ব্যাটসম্যান ছিলেন ম্যাথু হগার্ড।
২০০০ থেকে ২০০৮ সময়কালে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। ২০১০ থেকে ২০১৩ সালে অবসরগ্রহণের পূর্ব-পর্যন্ত লিচেস্টারশায়ার দলের অধিনায়কের দায়িত্ব পালন করেন তিনি। এরপূর্বে সর্বমোট তেরো বছর ইয়র্কশায়ারের প্রতিনিধিত্ব করেন।
অর্থোডক্স সুইং বোলার হিসেবেই দলে ভূমিকা রেখেছেন তিনি। সচরাচর নতুন বল হাতে নিয়ে ইংল্যান্ডের পক্ষে টেস্ট ক্রিকেটে বোলিং আক্রমণে নেতৃত্ব দিতেন। নতুন বলের চকচকে ভাবের সুবিধা নিয়ে শীর্ষসারির ব্যাটসম্যানদেরকে সুইং ডেলিভারিতে কাবু করার প্রয়াস চালাতেন। কোন কারণে পিচ কিংবা আবহাওয়ার সুবিধা পাওয়া না গেলে তার সুইং অনেকাংশেই অকার্যকর হয়ে পড়তো। দলের নিয়মিত বোলার হিসেবে অংশগ্রহণ ছিল তার। এছাড়াও হগার্ড রক্ষণাত্মক ব্যাটিংশৈলী খেলায় প্রয়োগ ঘটাতেন। তার ব্যাটিং গড় ছিল মাত্র ৭.৪০। তিনি বলগুলোকে আটকিয়ে দিতেন ও অপরপ্রান্তের ব্যাটসম্যানকে রান তুলতে সহায়তা করতেন। এছাড়াও, নাইটওয়াচম্যান হিসেবেও নিজেকে ব্যবহৃত করতেন তিনি।
হগার্ডের ক্রিকেট জীবন শুরু হয় স্থানীয় দলে অংশগ্রহণের মাধ্যমে। খ্যাতনামা ব্রাডফোর্ড লীগ ক্লাব ও পেপসি কংস বাসিতে খেলেছেন তিনি। ১৯৯৬ সালে ঘরোয়া প্রথম-শ্রেণীর ক্রিকেট খেলতে শুরু করেন। এরপর ১৯৯৮ সালে লিস্ট এ ক্রিকেটে অভিষেক ঘটে তার।
২০০০ সালে নাসের হুসেন ও ডানকান ফ্লেচারের বিকল্প হিসেবে মূলতঃ হগার্ডকে দলে অন্তর্ভুক্ত করা হয়েছিল। ন্যাটওয়েস্ট সিরিজে আঘাতপ্রাপ্ত অ্যান্ড্রু ক্যাডিকের স্থলাভিষিক্ত হন। ২০০১-০২ মৌসুমে ভারত সফরে মাত্র দুই টেস্টে অংশ নেন ও বোলিং আক্রমণে নেতৃত্ব দেন। পরবর্তীকালে নিউজিল্যান্ডের বিপক্ষে ৭/৬৩ পান। কিন্তু অস্ট্রেলিয়া সফরে ম্যাথু হেইডেনের হাতে বেশ নাকানি-চুবানি খান।
তবে ২০০৪ সালে ওয়েস্ট ইন্ডিজ সফরে বেশ সফলকাম হন তিনি। ৩ এপ্রিল, ২০০৪ তারিখে টেস্ট ক্রিকেটের ইতিহাসে ৩৪তম হ্যাট্রিক করেন। ব্রিজটাউনের কেনসিংটন ওভালে অনুষ্ঠিত তৃতীয় টেস্টের দ্বিতীয় ইনিংসে এ কীর্তগাঁথা রচনা করে স্বাগতিক দলকে ৯৪ রানে গুটিয়ে দেন। এরফলে ১৯৬৭-৬৮ মৌসুমের পর ইংল্যান্ড প্রথমবারের ন্যায় সিরিজে জয়ে সমর্থ হয়। এছাড়াও প্রথম সফরকারী দল হিসেবে ক্যারিবীয়ায় তিন টেস্টে জয় করে। আগস্ট, ২০০৪ সালে ওয়েস্ট ইন্ডিজের বিপক্ষে ব্যক্তিগত সর্বোচ্চ ৩৮ রান তোলেন। এরপর জোহেন্সবার্গে দক্ষিণ আফ্রিকার বিপক্ষে ১২ উইকেট পান। দ্বিতীয় বিশ্বযুদ্ধের পর থেকে কেপটাউনে কেবলমাত্র অপর ইংরেজ জনি ওয়ারডল তার তুলনায় অধিকতর সেরা বোলিং পরিসংখ্যান গড়েছিলেন। ১৯৭৯-৮০ মৌসুমে ভারতের বিপক্ষে ইয়ান বোথামের ১৩/১০৬ লাভের পর খেলায় তার বোলিংয়ে পরিসংখ্যানটি ইংল্যান্ডের পক্ষে সেরা ছিল। ২০০৫ সালের অ্যাশেজ সিরিজে সফরকারী অস্ট্রেলিয়ার বিপক্ষে অ্যাশলে জাইলসের সাথে জুটি গড়ে ৮ রানে অপরাজিত ছিলেন। ট্রেন্ট ব্রিজে অনুষ্ঠিত সিরিজের চতুর্থ টেস্টে ব্রেট লি’র ফুলটসে কভারড্রাইভে চার মেরে ইংল্যান্ডের জয় নিশ্চিত করেন। তিন উইকেটে জয়ের পাশাপাশি সিরিজে দল ২-১ ব্যবধানে এগিয়ে যায়।
ব্যক্তিগত জীবনে বিবাহিত হগার্ড সারাহ নাম্নী এক রমণীর পাণিগ্রহণ করেন। মে, ২০০৭ সালে এ দম্পতির সংসারে আর্নি নামের এক পুত্রসন্তান জন্মগ্রহণ করে।
ঝুঁকি

ঝুঁকি হলো মূল্যবান কোন কিছু অর্জন বা হারানোর সম্ভাবনা। ইচ্ছায় বা অনিচ্ছায় যখন কোন ঝুঁকি নেয়া বাদ দেয়া হয় তখন মূল্যবান কোন কিছু (যেমন-শারীরিক স্বাস্থ্য, সামাজিক অবস্থা, মানসিক মঙ্গল বা আর্থিক সম্পদ) অর্জিত হয় বা ক্ষতি হয়। ঝুঁকিকে ইচ্ছার সঙ্গে অনিশ্চয়তার মিথস্ক্রিয়া হিসেবে সংগায়িত করা যায়। অনিশ্চয়তা হলো একটি সম্ভাব্য অপ্রত্যাশিত, এবং অনিয়ন্ত্রিত ফলাফল; ঝুঁকি হলো অনিশ্চয়তা সত্ত্বেও গৃহীত পদক্ষেপের একটি ফল।
একটি ঝুঁকির তীব্রতা ও সম্ভাব্যতা থেকে মানুষের মানসিক সিদ্ধান্তের ঝুঁকিবোধ 
তৈরি হয়, এবং ব্যক্তি ভেদে তা পরিবর্তিত হতে পারে। কোন মানবিক প্রচেষ্টা কিছু ঝুঁকি বহন করে, কিন্তু কিছু আছে যা অন্যদের তুলনায় বেশি ঝুঁকিপূর্ণ।